url: =LESSON 6 | May 1-7 ABRAHAM SUAN LE KHAK ~ MUC\nLESSON 6 | May 1-7 ABRAHAM SUAN LE KHAK\nAdmin 10:14:00 PM 3Q2020, Articles, Sabbath School Lesson\nTu Kaal Sung Sim Ding: Ezek. 16:8; Thkna. 28:1, 15; Jer. 11:8; Pian. 6:5;John 10:27, 28; Gal. 3:26–29; Rom. 4:16, 17.\nKAMNGAH: “Ahi zongin note pen Pasian in a hong teelkhiat minam, Kumpi siampi pawl, a siangtho minam, Pasian’ mite na hi uh a, khuamial sung panin a lamdang mahmah ama khuavak sungah a hong samkhiapa’ nasepna a lamdangte a genkhia dingin Pasian in a hong teel mite na hi uh hi.” (1 Peter 2:9).\nKhua khatah suangmanpha zuak sai khata om nai in kisia-in zingsang nai giat leh minute 45 ah khawl hi. Khua sung mite in hih sai-a nai tawh nasem hi. Zingsang khat vanzuak vanlei nupi khat in hih nai a et ciangin nai kua a sat nading minute 15 in kisamlai ci-in khawl hithiat phot hi. Sangnaupangte’n zong hun tampi omlai hi, ci-in sangkah ding kithawi lo uh hi. Tua ni khua sung nasemte zong nasem kuanhak uh hi. Bang bang hiam cihleh amaute’n tua nai kisiatlam thei lo-in, nai kua sat nai lo-in ngaihsun uh hi. C. L. Paddock, God’s Minutes (Nashville, TN: Southern Publishing Association, 1965), p. 244.\nNidang Israelte nunzia hong hilh hi. Topa in Israel mite namdangte gam (Ezek. 5:5); gam huampi thum (Africa, Europe, leh Asia) laizangah om uh hi. Israelte in namdang khempeuhte etteh dingin kikoih hi. Ahi zongin suangmanpha zuakna sai-a nai kisia mah bangin Israelte ginatlohna hangin namdangte in khuavak mu thei lo uh hi. Ahi zongin amaute in a thokik zo nawn lo dingin puk hi lo hi. Nidang bangin tuhunin zong Pasian in Ama tungah a thuman mi tawmno khat nei lai veve hi. Tu kaal sungin tangtawng a kipan tuhun dongin Israel taktakte dinmun leh a masuan uh thute i kikum ding hi.\nTu Kaal Thusin Etpakna: Bang thuciam tungtawnin Topa in Israel tungah bang sem hiam? Tua bang thute in bang tungah kinga hiam? Israelte’n tua kamciamte bangzahin lenkip uh hiam? A thuman loh manun bang tuak uh hiam?\n“Mi Khempeuhte Tungah”\n“Bang hang hiam cih leh note pen Topa note’ Pasian’ tungah a siangtho mi na hi uh hi. Leitunga om mite khempeuh sung panin ama mi ahi dingin Topa na Pasian un note hong teelzo hi” (Thkna. 7:6).\nTopa in minamte lakah Ama tangin nasem dingin Hebrew minamte teltuam hi. A tuam vilvel “segulah” cih a khiatna in ‘ na manpha” “ tuampian na manpha” cih khiatna nei hi. A thupi phawk ding thu in teltuamin a koih midang hi lo-in Pasian hi; tua in Ama hehpihna kilangsak hi. Tua bangin a tuam vilvel hehpihna a ngah nadingun Israelte in bangmah hoihna nei lo uh hi. Ngah dingin kilawm lopi a ngah theihna uh in hehpihna hang simloh bangmah dang om lo hi.\nEzekiel 16:8 sim in. Koi bangin Topa in Israel mite a teltuamna thu theihtelna hong guan hiam?\n“Bang hangin Israel in Yahweh teltuamna ngah uh hiam? Hih thu in a kithei siang zo lo thu ahi hi. Israel in a mimal tam lo uh hi; nampi namlian zong hi lo uh hi; teltuam ngah nadingin bangmah hihna nei lo uh hi. Pasian in Ama thuneihna tawh a telkoih minamte hi. A tawpkhakna-ah teltuam a ngah theihna uh in kuama telzawh loh Pasian itna hang bek mah ahi hi. Pasian in Israel it hi; teltuam mah hi; a pu a pate uh tunga a kamciam bangin tangtung hi…. Yahweh in Israel a itna hangin amah in teltuam ngah ahi hi. Amaute in\nEgypt gam saltanna panin Yahweh vangliatna tawh suahtakna ngah uh hi. Amaute in hih thute phawkkik a, siangtho minam leh manpha minam teltuam ngah ahihlam uh a kitheih ding uh kisam hi. Tua bangin minam thupi, minam manpha ahihna nusia le-uh amaute in thuhilhna lianpi thuak dingin kilawm hi.” J. A. Thompson, Deuteronomy (London: Inter-Varsity Press, 1974), pp. 130, 131.\nPasian geelkholhna-ah Israelte in kumpi minam, siampi minam hi ding uh hi. Siatna dim hih leitungah amaute sung pan kumpite, biakna makaipite leh nuntak hoih tawh kidim ding uh a, mawhna tungah zawhna ngah ding uh hi (Mang. 20:6). Siampi ahihna uh dungzui-in thungetna, phatna leh kipiakna tawh Topa kiang vazuan ding uh hi. Pasian leh namdang pasian biate kikaalah palaai sem dingin kikoih ahih bangmahin Israelte in thuhilhte, thugente, kamsangte ci-in om ding uh a, mite etteh dingin nunzia siangtho tawh a nungta ding uh hi. Hih in Pasian deih biakna man hi.\nTopa in Isrealte pen leitung minam khempeuhte tungah om ding hi, ci-in genkhol hi. Lai Siangtho in bangci bangin kiniamkhiatna leh a lauhuai kiphatsakna pulaak hiam? Koi bangin Israel mite in leitung minam khempeuhte tungah om uh hiam? Tuni tuhunin pawlpi in zong leitung minamte tungah om hi, ci-in na ngaihsun hiam? Koi bangin tua bangin om thei hiam?\nLeitang Kithukimna (Pian. 35:12)\nPasian mite tungah leitang kamciam a kipiak masakna pen in Abraham tunga kipia pen hi-in, hih kamciam mah Isaac leh Jacob tungah kipulaak kikkik hi. Joseph in a sihkuan ciangin hih kamciam mah pulaak hi (Pian. 50:24). Ahi zongin ‘kum 400’ khit ciangin Abraham suanlekhak in kamciam leitang a luah panding uh hi (Pian. 15:13, 16). Hih kamciam in Moes leh Joshua hun sungin tangtung hi. Moses in Pasian thupiak pulaak kikkik hi. “ En un na luah ding uh leitang note mai-ah ka koih khin hi; pai unla luah un” (Thkn. 1:8).\nThuhilhkikna 28:1, 15. Hih sunga kammalte in bang pulaak uh hiam? A tomin gen lehang thuciam sungah tua leitang zong kihel hi. Thuciam in masuan khat hong guan hi. Israelte masuan in bang hi ding hiam?\nThuhilhkikna 28 sung amasa-lam thute in Isrealte in Pasian deih bangin a kalsuan uhleh amaute tungah kipia ding thuphate kipulaak hi. Tua khit ciangin Pasian thupiak bangin a kalsuan kei uhleh amaute phutkhak ding samsiatnate zong kipulaak hi. Tua samsiatnate in, a vekin ahi kei zongin, siatna a bawl uhleh siatna mah ngah ding uh ahihna, a vawh bangun at ding uh hi. ‘Mi khat in Ama leitung pumpi deihna a vawh leh sihna ngah ding hi” (Gal. 6:8).\nMun khata tuiluang in tuinak a kan dong luangluang hi; naipi khat zong a kisiat mateng paipai lel hi; singkung gah khat zong a gah theih nawn loh hun dong gahgah lel hi. Mawhna zong siatna manawhin a pai hi-a a tawpkhakna-ah sihna hong tun hi. (Rom. [6:]21) .”–The Pulpit Commentary: Deuteronomy, H. D. M. Spence and Joseph S. Exell, eds. (Peabody, MA: Hendrickson Publishers, 1890), vol. 3, p. 439.\nIsraelte’n a luah ding uh leitang kamciam kipia hi taleh tua kamciamte a mawkmawkin a tangtung ding hi lo hi. Tua kamciamte in thuciam tawh kipawl hi. Israelte in tua kamciam a tangtun dongin kalsuan ding uh hi; tua bangin Topa nung a zuih kei uhleh tua kamciamte tangtung lo ding hi. Amaute in thu a man kei uhleh amaute khut sung panin tua leitang kilakhia ding hi, ci-in genpha kikkik hi.\nSiam. 26:27–33 sim in. Topa in amaute a thuhilhna-ah tua sangin a kitelzaw ding kammal om nawn lo hi.\nChristian upna-ah vantung manawhin a kalsuan hi hang a, leitung thak sungah a teeng dingin lametna nei ihi hi. Hebrewte tungah a luah ding uh Kamciam Leitang a kipiak mah bangin eite tungah zong vantung leh leithak kamciam ahong kipia hi. Ahi zongin hihte kilamdanna in, tua mun i tun ciangin manthanna om nawn lo ding hi (Dan. 7:18) . Tua hi-in tua kamciam i luah theih nadingin a kitangsam om hi. Upna tawh diktansakna ngah thu siksanin, tua a kitangsam thute koi bangin na theitel hiam?\nIsrael Leh Tua Thuciam\n“Ahih hangin amaute in ka thu hong mangloin a bil uh hong ngatlo uh a, a gitlohna lungsim uh a zui tentan uh hi. Hih thuciamna a zuih ding uh thu ka piak hangin hong nial veve uh ahih manin tua sunga thute a vekpi-in ka tungsak ding hi,” hong ci hi (Jer. 11:8).\nJeremiah pulaak thu in Topa in “tua kamciam khempeuh tangtungsak ding hi. Ahi zongin tua thuciam in thupha bek pulaak hi lo- in samsiatna zong om veve thei hi, cih pulaak hi. Hih thuguipi in Noah tung panin kimu thei hi. Pasian in Noah tungah a hoih mahmah thu – kisiat nading panin kikep nading vaikhak hi. Ahizongin Noah in tua kisiat nading pan a kikep nadingin Pasian sawl bangbang a man kul hi. Noah in Topa sawlna nial hileh siatna sung tung ding hi.\nTuicin tunma thu siksanin Jer. 11:8 leh Pian. 6:5 enkak in. A kibang thu bang na mu hiam? Hih thu in i lungsim ngaihsutna limtak ukzawh ding bangzahin kitangsam ahihlam hong hilh hiam?\nIsraelte kalsuanzia a tamzaw in Topa a langpanna uh tawh kidim hi. Topa thupiak langpannin a om uhteh thuhilhna thuak uh a, tua ciangin a mawhna uh kisik uh a, Topa deihna bangin kalsuankik uh hi. David leh Solomon uk hun sung bekin kamciam leitang galte khut sung panin gam kembit thei uh hi.\nJeremiah pulaak Israelte langpanna ngaihsun in. “Mi khat in a zi ma hen la, tuanu in zong amah nusia-in, midang khat’ zi va suak leh, a pasal masa in tuanu lakik thei ding ahi hiam? Tua gamteng a ninsak khin suak ding hilo ahi hiam? Nang pen numei paktat suakin mi tampi tak tawh kingai khinzo napi-in, tu-in kei kiang hong zuankik ding na hi hiam, Topa in kong ci hi. ….Ahih hangin a thumanlo zi in a pasal a nusiat bangin Israel mite aw, Topa\nin kong cihin-ah, no zong kei tungah nong thuman kei uh hi,’ ci-in va taangko in,” hong ci hi” (Jer. 3:1, 20). Pasian in eite tawh a bawlnop thuciam in leitung mite’n amau deihna khat siksanin khatlekhat thuciam kibawl tawh kibang lo hi; zi le pasal kikal thuciam bangin, khatlekhat tungah cihtakna, kipiakna hong deih hi. Tua hangin Topa in limcinnna tungtawnin Amah leh a mite kikal thuciam hong hilh hi. A hong hilhnop thu in Israelte lampialna a bulpi in thuman lohna hi lo-in Topa tawh mimal kizopna a neihloh uh a kipan, thuman lohna in nungzui pah hi; thuciam a om bangin gimna thuak uh hi.\nBanghangin Khristian kalsuanna -ah mimal kizopna in thupia hiam? Mihing in Pasian tawh kizopna a maan loh ciangin bang hangin mawhna leh thuman lohna tawh kizompah hi ding hiam? Lamkhat panin mi khat in, “ Koi bangin Pasian tawh kizopna thuk, itna tawh kizopna nei thei ding ka hiam,” ci-in hong dong hileh, bangci bangin na dawngkik ding hiam?\nA Cianlai Mite\nIsraelte in tatsat lo-in a lampial, a lamkhialh uh ciangin Pasian thukhenna thuak uh a, mawh kisikin a om uhteh, amaute in lametna bang nei uh hiam?\nMic. 4:6, 7_______________________________________________\nZeph. 3:12, 13_____________________________________________\nPasian in Israelte adingin a geelkholhsak thu khempeuh amaute thuman lohna hangin kisia khin hi phial taleh, amaute in lamet bei lo hi. Lopa lakah paak kung in limtak po thei hi. Thuciam Lui kamsangte in mi honpi in lampialin a om laitakin mi tawmno khat in Topa tungah a cihtakna uh khahsuah lo uh hi; amaute in Topa pahtakna ngah mite hi-in Amah mah in amaute a kaikhawmkik ding hi.\nMi honpi in lampialin a om laitakun mi tawmno khat in thuman thutak sungah a kalsuan theihna uh a hangin Topa hang bek mah hi-in, Topa in amaute a kemcing hi. Topa in tua bangin thuman sungah a kalsuan mi tawmno khat a kepna ahang in namdangte lakah Topa piak khuavak tangsak ding deihna ahi hi (Isa. 66:19). Amau cihtakna tungtawnin midangte in zong vanlian Topa, Kumpipa bia ding uh hi (Zech. 14:16). Tua hi-in Pasian teltuam mite lakah bangbang nungtolhna om taleh Ama sapna zui-in a nungta mi tawmno khat om veve hi (2 Pet. 1:10). A tomin gen lehang Israel minam bupin kisia khin uh hi taleh amau hih theihzahin thuciam bangin a nungta mi tawmno khat om veve hi (1 Kings 19:14–18). A cianlai mi tawmno khatte in mi honpi siatna hangin gimna a thuak kha uh hi phial taleh (saltang khin uh) a tawpna-ah thuciam tangtung ding hi; amaute in tawntung nunna sung a lut ding uh hi.\nJohn 10:27, 28 sim in. Jesuh in bang thu gen hiam? Lampial Israelte tungah a piak Topa kammal, a thuciam bangin nungta in. Koi bangin tua thute in thuman tawh a nungta mi tawmno khat om ahihna hong hilh hiam?\nA sawtnai hun khatlai-in nungak khat in a upna nusia hi. Bang hangin tua bangin a upna taisan hiam cihleh a pawlpi mite omzia in lungkia-sak hi; pawl sungah mawhna, thuman langpanna, kineihkhemna tamsa lua ahih manin a upna nusia hi. Ama genna-ah tua bangin a nungta mite pen Christian taktak hi lo hi, ci-in a Christian upna nusia hi.Tuni thusin siksanin bang hangin tua bangin thu tuamtuamte hangin a upna a nusiat pen amah mah in upna sungah zungkha lo ahihna kimu thei hiam?\nNidang Israelte in bangbangin siatna leh nungtolhna tawh kidim khin uh hi taleh, Topa in cihtakna tawh Ama nasem ding mi nei ding a geelna beimangsak lo hi. A taktakin Thuciam Lui hunlai mite in, Jewte leh Gentile-te lak panin a citak thu-um mi hong khangkhia-a, leitung mun khempeuhah hotkhiat lungdamna thu puak nasem dingin Topa in khalam Israel a piansak ding lamen tawntung uh hi. Pawlpi masate in tua bangin hong sem takpi uh hi.\nGalatians 3:26–29 sim in.\n1. Aneu 29 sungah Paul in kamciam bang pulaak hiam?\n2. Tua kamciamte a luah thei dingin bang kisam hiam? (Gal. 3:26).\n3. Bang hangin Paul in numei leh pasal, minam, nuntak khuasak kilamdannate hemkhia hiam?\n4. “Khrih sungah khat” cih a khiatna in bang hi ding hiam?\n5. Romans 4:16, 17 sim in. Koi bangin Galatians 3:26–29 sunga Paul kampaute hong theitelsak hiam?\nAbraham tapa hihna tawh Khrih in thuciam tawh kipawl kamciamte a\ntuam vilvelin a luah mipa hong suak hi. Eite in kituiphumna tawh Khrih tawh kisanggam theihna i ngah a, Abraham tung kipia kamciamte in eite tungah zong a hong kipia kamciam a hong suak hi. Tua ahih manin Pasian in Abraham a piak kamciam Khrih sungah hong tangtungin, tua kamciamte in eite tungah a hong tungthei hi; minam, kampau, nume, pasal hihna tungah kinga hi lo-in, hehpihna hang tawh a hong kipia hi-in, eite in upna tawh tua kamciamte i ngah hi.\n“Abraham tungah a kipia piakkhong leh ama suanlekhak luah ding kamciam leitang in Canaan gam bek hi lo-in leitungbuppi-huam hi. Tua hi-in sawltak Paul gen bangin “Abraham leh a suan a khakte in leitung luah ding hi, ci-in Pasian in thu a ciamna pen Abraham in Thukham a zuihna hang hiloin, a upna hangin Pasian in mihoihin a san’na hang ahi hi” (Romans 4:13). Abraham tungah kipia kamciamte in Khrih tungtawnin tangtung hi,” cih pen Lai Siangtho in kiciantakin hong hilh hi. “Thu-um mi in sia ngeilo, nin ngeilo, mual ngeilo gamh luah ding hi [1 Peter 1:4]. Tua leitang in mawhna samsiatna panin suakta ding hi.” Ellen G. White, Patriarchs and Prophets, p. 170.\nHih kamciam in Khrih leh a misiangthote in a tawntungin leitung thakah i teenkhop ciangin a tangtung ding kamciam ahi hi (Dan. 7:27).\nNgaihsutbeh Ding: Ellen G. White, “The Vineyard of the Lord,” pp. 15–22; “Hope for the Heathen,” pp. 367– 378; and “The House of Israel,” pp. 703– 721, in Prophets and Kings.\n“Pasian in Ama mai-ah minam, kampau, nampi namneu deidan lo hi. Amah in mihing khempeuh a Piangsakpa hi. Mi khempeuh in hotkhiatna tawh innkuan khat ihi hi. Mimal khat ciat in Pasian tawh a kizop nadingin Khrih in kideidanna kawmte phelkhia hi; biakbuk sung kituamkoihna tuamtuamte hemkhia hi. Ama hong itna in thukin zai-a, itna kicing mun khempeuhah kizel itna hi. Tua itna in Satan huzaap, ama khemna sung thongkhia mite hong kaikhia-in Pasian kiang hong tunpihin, Ama hong ompihna kamciam sakhituihup tawh hong lak hi. Khrih sungah Jew mi, Gentile mi, sila leh to cih a om kei hi.” Ellen G. White, Prophets and Kings, pp. 369, 370.\n1 Peter 2:9, 10 sim in. Peter in pawlpi minlawhna thu li kimu thei hi. Tua a pulaak thute in Thuciam Lui a siksan hi-in, Israel mite tawh a kizomtoto ahi hi. Pai. 19:6 leh Isaiah 43:20, cihte in pawlpi in Pasian tawh a kizopna bang pulaak uh hiam? Gentehna-in “teltuam minam” cih kammal in Pasian in pawlpi pen a teltuam, masuan khat pia ahihna kilang hi.\n1. Nidang Israel hunlai siampite in ganhing tawh biakbiakna nei uh hi; hihte in Messiah limcing khol hi. Siampi gui tawh kizom ahih mah bangin pawlpi mite in bangci bang biakpiaknate pia ding uh hiam? (1 Pet. 2:5).\n2. Pasian in Israel mite a siangtho dingin leitung minamte lak panin tuamkoih hi. Amaute in leitung minamte tungah hotkhiatna thuman vapuak ding uh hi. Tuhun pawlpi in zong tua nasem ding ahi hi. Leitung mite lak pan tuam om hi napi koi bangin amaute tungah hotkhiat lungdamna thu puak thei i hiam? Koi bangin Israelte nunzia leh Jesuh in hih dotna i dawn nading hong huh thei hiam?\n3. Topa in nidang Israelte lak pan a cianlai mite tawh tatsat lo-in kizopna nei hi. Elijah leh ama hunlai-in Topa tungah mi citak a cianlai mi tawmnote ngaihsun in (1 Kum.19: 18). Bang hangin pawl sung pan a nungtolhte mite lakah om a Topa tungah cihtak ding sangin leitung mite lakah om a Ama tungah citakna ol zaw hi ding hiam?\nTomkaihna: A man taktak Pasian neihSA Israelte in, Singlamteh ma ahi a Singlamteh khit ahi zongin, Israel neih upna a nei mi, upna tawh a nungta mi, thuciam siksanin Topa tawh a kizom mi hi. Tua bang mi in Topa taangmi bangin nungta a, Ama hehpihna hanga hotkhiatna thu mun khempeuhah a hilh kawikawi hi.


timestamp: atn

url: =Ki mawhsak keini ~ Makai & Mipi :: ZOMI DAILY\nposted on 13 June 2015 at 7:37 am Lomkholna: Article, Dalsianhung\nNetwork tungtawn in thukizakna pen pawlkhat in huihlak-a awngawng bangin ngaihsun uh a, pawlkhat in thupi zat lua kisa, thu lianpipi hong sung giapgiap uh hi. Zangsiam hilehang thugil, thulian leh vai thupite mah kikup nadingin ahoih, leh thukizakna manlang pen khat hong suak hi.\nHih network group lianpite ah thu kongkhah khiat laitak in, ka ngaihsutna nam nih in kaa hi. Khatna ah kisam hileh mipil tampi om a, makai tampi om hi. Tua ten hong suah dinguh ci-in ka ngaihsun hi. Nihna ah kisam sa pipi-a mi khatpeuh telkhialh ding utlo, kiphallo-a im-khinkhian zong hikha thei ci-in ka sansat hi.\nLeitungah kipawlna khempeuh in makai kinei ciat hi. Khangluite’ paunak ah, “Kim citciat tangzang kiguan” naci uh hi. Tua banga makai i kiguan pen mihing hihna ah adik kalsuanzia khat ahi hi. Kipawlna khat peuhpeuh ah makai kiteelzia, kiguanzia, laakzia leh vaipuakzia kibang kimlo hi.\nPawlkhat pen kiteelna ‘election’ kibawl in tua mun panin mipite’ deihna tawh a sem makaite ahi uh hi. Gentehna: ZAM (Zomi Association of Malaysia), ZIUSA (Zomi Innkuan USA), ZIS (Zomi Innkuan Singapore), ZCI (Zomi Council of India), TA (Tedim Association of Yangon) leh kipawlna tuamtuam omlai hi.\nPawlkhat leuleu pen mipi ngiat in makai dingin seh uh a, mawhpuak suanpah uh hi. Gentehna: GZA (Global Zomi Alliance) bangah makaipite pen mipite ngiat in seh in mawhpuak suan ngiat uh hi. Hih mawhpuak pen seploh phamawh dinga hong kisuan cihna hi-a, ki muanna leh ki zahtakna tawh hong kiguan ahi hi.\nMakai khat thahatna leh mazanna pen mipite’ tungah kinga hi. Bangzah tak in pil, siam, thahat in a hanciam zongin mipite in tawsawn thei keileh makaite zong mihing hihna tawh a bahthei, a gimthei, a tawlthei, a lungkia thei mah hilel a, mipi inzong i makaite tawsawn thei in thapiak siam ding kisam hi.\nMakai khat dingin kibulh zel lehang makaite itsiam dingzia leh tawsawn huaizia kitel semsem a, makaite’ thanemna bek i muh khak ciangin hawmthawhna tampi hong phul hanhan hi. Innpi khat hong dintoh theih nadingin\n‘foundation’ gina kisap mah bangin kipawlna hong picin nadingin mipite’ lungsim puak kisam hi.\nTua ahih manin, i kipawlna khat ciat ah makaite’ thanemna humsiam (pholaak loding) in thapia siam, tawsawn siam dingin Zomite mimal kim iki hanthawn phapha nuam hi. Singno i suan ciangin hong hinsuak ding deihna tawh a hunhun in tui i buak mah bangin i kipawlnate ah a kisam banga gamtang siam, mihek siam, kampau siam dingin Pasian’ teeltuam Zomite tungah i kihanthawn phapha hi.\nPrevious: Pata te Politics kihilh dan aw ei\nNext: Pa te ni “Pa te” pahtawi ni ~ Thang Do Khen


url: =Thuthak tomkim cing April 29, 2014\nA. Hakha University among kiliplip ta\nHakha ah aituam Siamsin na adawl tungnung vaidin zawh nading hahkat tak in sem uh ahihi. Adiak in P3 (Public – Private – Partnership) Khuanu khuapa in hanciam uh a, Hakha University cih min pua sak uh ahihi. Gampua khual zin peuh mah in zong innlam, gamlam ah sumkhak te uh Hakha khua sung bek ah zang uh a, Yangon -Mandaly lam ah innlam om te in kawlte lak ah asum uh zang nawn lo uh ahihi. University vai din zawh nading in Kawlgam bup siamsin Mangputal pi te leh Parliament ah zong ngetna bawl uh ahihi cih Ceu Bik Thawng in gen khia ahihi. Hih Hakha University tawh kipawl in 2016 ah kizat thei ding in gelna gimna nei uh ahihi.\nB. Kha 4 sung in Yangon - Mandaly Lamzinpi ah mi 66 si\nHappy Year zawh kha li sung in Yangon -Mandaly kikal mawtaw kiphul tuksia 160 vei om ahihi. Liamna a ngah 249 pha in April tuibuah hunsung in mawtaw kipul 33 vei om ahihi. Khualzin lampai kimlai lam etloh pi in sihna thuak kha kitam mahmah ahihi cih kiza hi.\nC. Kawlgamsung ah Helicopter tawh Khualzin mipua kipan tading\nKawlgam sung ah Global Integrat-ed Service(GIS) Company te leh Singapore phualsat (OATS) Company te kipawl in Avia-tion International Myanmar (AIM) mintawh khualzin mi te pua kawikawi ding nasep kipan uh ahihi. Khualzin mi puak nading in American bawl Sikorsky Helcopter namte zang ding uh a, Mi 12 pan 14 pua ding uh ahihi.\nD. Kachin leh Chin Leilamzui Malaysia gamlut tam mahmah kici\nKawlgam Tuibawh khitzawh leilamzui in Kachin leh Chin te Thai leh Malaysia pai kitam mahmah cih Leilam lam hil makai te'n gen uh ahihi. Hizah in gamdang napai uh nagam vua nasep ding omlo hiam cih Zomi Malay pai te tung ah Agent te'n lehdot kik bilbel uh ahihi. Gam hoih ding kipan no gamdang paipai ko Mon te bang gamdang pan hongciah kik in Thilawa leh Dawei ah nasep lutlut ta uh hi cihi. Tu cingciang Zogam ah nasep ding neek zon theihna Company omlo in. Kachin ahih leh tualgal omom lai ahihi.\nE. Kawlgam ah' Nasep lian nei leh Milian atamzaw Website neilo\nKawlgam sung ah nasep lian nei Company te leh Milian zum nasem liannei Myonee dinmun ciangciang kumpi nasem, NGO nasem te Website atam zaw in neinailo uh ahihi. Tua man in sum bawlna, Sum zuakna leh thu ki zakna mipi deihna, deihloh na te tamtel hetlo uh ahihi cihi. Atamzaw mipi te in ahoih asia kipia, kikhak thukizak nate Milian te , Company neite, Zum nasem ulian te'n khuaza pahpah lo uh a, zekai den uh ahihi. Tua man in thu nung theih thunungtel in aom uh teh asin goltol State Minister leh Parliament MP kitam mahmah hi cih kiza hi. State Minister leh Paliament panmun nei Gmail neilo zong kiom lai zen ahihi kici hi.


url: =Nute Ni ~ DK Nangno :: ZOMI DAILY\nposted on 11 May 2017 at 9:48 pm Lomkholna: News, TuunlehZua, Zomi\nNute Ni ongtun sialin kanu’n la tawh ong thu hilh na te phawk kahih manin kong hawm sawn hi. Ka Pa ong nusiat in kum 8 ka pha pan a ko unau kambah ding bekbek 8 ka hi uh hi. Ka nuntaak nading uh ong lung himawh te’n ka Nu lawki suakin zuhuan tawh a tate ong vaak ding ngaihsutna napia uhi. Ka Nu utlo in Pasian mah na pom cinten ahih man in tu a ciang a tung ka hi uhi.\nKa Nu in ko a tate khat Pasian nasem dingin ong deih ahih manin hunbit Pasian nasem dingin kaki sinsin tei hangin lampi kihong thei mahmah lo hi. Ahih hangin a tupa Rev. Go Van Mung hunbit Pasian nasem dingin lampi ong kihong ahih manin ka Nu ama omna munpan lungkim gawp dingin ka deihkaih hi.\nHih thu hangin Pasian nasepna ah utbek lawpbek hilo in Ama sapna (calling) om keileh ahi thei vetlo ahihna zong ka tel a, Ama nasem ding in kei sangin ka Tapa deihzaw a hihna zong telna in kanei hi.\nPasian in a tangzai takin hong zatsak ta hen.\n1. Tongdam, na nem nem ve aw na guallai ah, Tongsuah sia a gual tungtuang cih omlo e, Tongnem ci a mi singta’n ong lel a leh, Ngalliam vontawi tang na,nem sam diai aw e\n2. Na tunsik in na zua sikin,vaimang lian tun aw ci aw. Vaimang lian tu’n aw ci in,la, vaimang tuanglam tam sak aw.\n3. Tun aw ci,in ong lolo,ken aw, Nong lawhlawh leh ma na zam lah ding hi e, Nong lawhlawh leh ma nazam lah ding hi a, Na mazat ban in na tun lah ding hi e.\nLa masa pen pau le ham tawh kisai gampau loh ding thuhilhna hi in, La nihna pen Nu le Pa tang vaipuak nih a pua na Nu hi’ng cihna hi. La thumna pen kong nuntaakpih nawnloh hang in, lungleengin, kha kunkun, mawk kei un. Na maban uh zom,zolo ding hi uteh, cihna thapiakna hi.\nTu’n kum 74 sung ah a luutta ka hi a, hih ka Nu ong vaikhaak te mah a nuntaakpih ka hihi. Nute Ni a NU nei laite hampha uh ciai. Topa Thupha. DK Nangno\nPrevious: 2017 ZIUSA Kumcin Annual Meeting zindo vaiding thuzaksakna\nNext: Florida Everglades ah gulpi lianmahmah khat kiman in gulmat thaman $375 ngah


url: =Kumpi Nihnate 9 | Siantongluan.net\nKumpi Nihnate 9\nKumpi Nihnate 9 |\nTua ciangin kamsang Elisha in kamsangte sung pan khat samin ama kiangah, "Kithawi in la, hih sathau biing tawi-in Ramothgilead-ah va pai in.\nNa tun ciangin Nimshi tapa Jehoshafat, a tapa Jehu tua lai-ah va zong in. Tua ciangin pai-in a lawmte lak panin a paikhiat ding sawl in la, inndei sungnung khat sungah amah paipih in.\nTua ciangin sathau biing la-in ama lu tungah sung in la, Topa in hih bangin ci hi: Israel tungah kumpi-in sathau kong nilh hi, ci hi, va ci in. Tua ciangin kongkhak hong in la tai in; zekai kei in," a ci hi.\nTua ahih ciangin kamsang tangvalpa Ramothgilead-ah pai hi.\nAmah a tun ciangin, galkap a ukte in thu kikupna na nei uh hi. Tua ciangin amah in, "A ukpa aw, nang tungah thugen ding khat ka nei hi," a ci hi. Tua ciangin Jehu in, "Kote lakah kua tungah nei na hi hiam?" a ci hi. Tua ciangin amah in, "Nangma tung hi, a ukpa aw," a ci hi.\nTua ahih ciangin amah dingin inn khat sungah a paikhawm uh hi. Tua ciangin tangvalpa in ama lu tungah a sathau sungin ama kiangah, "Israel Pasian, Topa in hih bangin ci hi: Israel mite tung, Topa mite tungah kumpi-in nang sathau kong nilh hi.\nKamsang ka nasemte a thahna leh Topa nasemte khempeuh a thahna hangin Jezebel tungah phu ka laktheihna dingin na topa Ahab innkuan na satpuk ding hi.\nBang hang hiam cih leh Ahab innkuan sia ding hi. Israel sungah keimah in Ahab innkuan panin sal hita leh sal a hilo hita leh pasal khempeuh ka beisak ding hi.\nTua ciangin keimah in Nebat tapa Jeroboam innkuan leh Ahijah tapa Baasha innkuan bangin Ahab innkuan ka bawl ding hi.\nTua ciangin uite in Jezreel khua sungah Jezebel ne-in, kuamah in amah vuilo ding hi, ci hi," a ci hi. Tua ciangin amah in kongkhak hongin a taikhia hi.\nA topa nasemte kiangah Jehu hong pusuah ciangin amaute in ama kiangah, "Thu khempeuh a hoih hiam? Bang hangin hih mihaipa nang kiangah hong pai ahi hiam?" a ci uh hi. Tua ciangin amah in amaute kiangah, "A mipa leh a thugen na thei uh hi," a ci hi.\nTua ciangin amaute in, "Tua thu ka thei kei uh hi. Tu-in ko kiangah hong gen in," a ci uh hi. Tua ciangin amah in, "Tua bang tua bangin amah in kei kiangah thu hong genin, Topa in hih bangin ci hi: "Israel tungah kumpi-in nang sathau kong nilh hi," ci hi, hong ci hi," a ci hi.\nTua ciangin nawhsa-in mi khempeuh in a puan uh la-in ama dinna dingin kahlei tungah phah uh a, tua ciangin amaute in peengkul tumin, "Jehu, kumpi hi," ci-in a taangko uh hi.\nTua ciangin Nimshi tapa Jehoshafat, a tapa Jehu in Joram sawmsim hi. (Tu-in Syria kumpi Hazael langpangin Ramothgilead-ah Israel khempeuh tawh khuacingin Joram om hi.\nAhih hangin Syria kumpi Hazael tawh a kido lai-in Syria-te in amah a liamsakna mate Jezreel khua-ah a kidamsak dingin Kumpi Joram ciahkik khinta hi.) Tua ahih ciangin Jehu in a ulianpihte kiangah, "Kei hong pawlpih nuam peuhmah in, mi khatpeuh Jezreel-ah pai-in thu a va ko dingin hih khuapi panin kuamah a paikhiatkhak lohna ding thei un," a ci hi.\nTua ciangin Jehu a leeng tungah kahin Jezreel-ah pai hi. Bang hang hiam cih leh tua lai-ah Joram lum hi. A tun ciangin Joram kiangah a hawh dingin Judah kumpipa Ahaziah na tung khin hi.\nTua laitakin Jezreel tausang tungah galvilpa ding a, amah hong pai laitakin Jehu pawlte amah in mukhia a, "Mi honkhat ka mu hi," ci hi. Tua ciangin Joram in, "Sakol tung tuang mi khat la-in amaute a dawn dingin sawl in la, Thuhoih ahi hiam? cisak in," a ci hi.\nTua ahih ciangin sakol tung tuangin amah a dawn dingin mi khat pai a, "Kumpipa in hih bangin ci hi: Thuhoih ahi hiam? ci hi," a ci hi. Tua ciangin Jehu in, "Thuhoih tawh bang hih ding na hi hiam? Kihem in la ka nungah hong pai in," a ci hi. Tua ciangin galvilpa in thu zasakin, "Kamtaipa in amaute kiang ban a, ahih hangin amah hong kilehkik lo hi," a ci hi.\nTua ciangin amah in sakol tung tuang a nihna sawlin amaute kiangah tuapa paisak a, "Kumpipa in hih bangin hong ci khin hi: Thuhoih ahi hiam? ci hi," a ci hi. Tua ciangin Jehu in dawngin, "Thuhoih tawh bang hih ding na hi hiam? Kihem in la ka nungah hong pai in," a ci hi.\nGalvilpa in thu zasak kikin, "Amah in amaute va ban a, ahih hangin amah zong hong kilehkik lo hi. A leeng hawlzia pen Nimshi tapa Jehu hawl tawh kibang hi; bang hang hiam cih leh amah in nakpi takin nawhhawl hi," a ci hi.\nTua ciangin Joram in, "Kithawi un," a ci hi. Tua ciangin amaute in a leeng kithawisak uh hi. Tua ciangin Israel kumpipa Joram leh Judah kumpipa Ahaziah, a sakol leeng tuak uhah tuangin dingkhia uh a, Jehu a dawntuah dingin pai uh a, Jezreel mi Naboth lo-ah amah tawh kituak uh hi.\nJoram in Jehu a muh ciangin, "Jehu aw, thuhoih ahi hiam?" a ci hi. Amah in dawngin, "Na nu Jezebel paktatnate leh aisannate tua zahin a tam laiteng bang thuhoih om thei ding ahi hiam?" a ci hi.\nTua ciangin Joram in a sakol kamkaih lehhei-in tai a, Ahaziah kiangah, "Ahaziah aw, gal om!" a ci hi.\nTua ciangin Jehu in a tha neih khempeuh tawh a thal keekin Joram liangko kikal kap a, a thaltang in a lungtang pailetin a leeng sungah amah a puksuk hi.\nJehu in amah a huhpa Bidkar kiangah, "Amah tawmto in la, Jezreel mi Naboth neihsa lo lai-ah amah paii in; bang hang hiam cih leh nang leh kei, a pa Ahab nungah mai kimin i tuan laitakin amah langpangin Topa in hih thu a genna phawk in:\nZa ni-in Naboth leh a tapate a kithahna ka muh taktak mah bangin leitang tung hih munah nang kong thuk ding hi, Topa in ci hi. Tua ahih ciangin tu-in Topa thugen bangin amah tawmin tua mun leitang tungah amah paii in," a ci hi.\nJudah kumpipa Ahaziah in hih thu a muh ciangin Bethhaggan lamah a tai hi. Tua ciangin Jehu in amah delhin, "Amah zong kap un," a ci hi. Tua ciangin amaute in Ibleam gei, Gur kahtohna san a leeng sungah amah kap uh hi. Ahih hangin amah Megiddo khuapi ciangdong taizo lai a, tua khua-ah a si hi.\nA nasemte in leeng khat tawh Jerusalem-ah amah pua uh a, David khuapi sung ama hanah a vui uh hi.\nAhab tapa Joram kum sawmlekhatna kumin Ahaziah in Judah tungah uk ding a kipan ahi hi.\nJezreel khua-ah Jehu hong tun ciangin Jezebel in a thu na za hi. Amah in a mitte zutin a lutang zem a, tawletah khuadak hi.\nKulhkongpi-ah Jehu hong lut laitakin Jezebel in, "Nang Zimri! A topa a thatpa aw, bang hih-a hong pai na hi hiam?" a ci hi.\nTua ciangin tawlet lamah Jehu khuadak to-in, "Kei lamah kua om na hi uh hiam?" a ci hi. Innsung maangte nih khawng thum khawng in amah hong ensuk hi.\nJehu in, "Amah hong lawnsuk un," a ci hi. Tua ahih ciangin amaute in Jezebel lawnsuk uh hi. A sisan pawlkhat kulh tung leh sakolte tungah kitheh a, tua ciangin amaute in amah tuancil uh hi.\nTua ciangin amaute sungtumin an ne-in tui a dawn uh hi. Tua ciangin amah in, "Tu-in a kisamsia hih numei tawm un la, phum un. Bangbang ahi ta zongin amah kumpipa tanu hibuang hi," a ci hi.\nAhih hangin amah a phum dingin amaute a pai uh ciangin a lu guh leh a khete leh a khutpeek simloh bangmah dang mu nawnlo uh hi.\nAmaute hong paikikin Jehu kiangah a gen uh ciangin amah in, "Hih pen a nasempa, Tishbe mi Elijah tung tawnin Topa gensa ahi hi: Jezreel khua sungah uite in Jezebel sa ne ding uh hi.\nTua ciangin Jezebel luanghawm pen Jezreel khuasung lei maitang tungah eklei tawh kibang ding hi. Tua ahih manin kuamah in, "Hih pen Jezebel hi," cih theilo ding hi, ci hi," a ci hi.\nTedim Lai Siangtho / Laibu: Kumpi Nihnate 9


url: =GUALZAWHNA THUSIM NAM PI 3\nMikim in, a gualzo ding leh a minthang ding ki ut ciat aa, a lunggulh lo ki om lo hi. Tua a hih man in leitung ah Migual zo te koi ci bang in gamta uh aa, a koi ci bangin kalsuan uh hiam cih en suk dih ni!\n1. Ngimna, Tupna (Vision) ki cian nei uh hi. Paunak 29:18 ah “ Ngimna om kei leh mite sia cip hi” ci hi. Na nuntak na ah mi-hoih na suah theihna ding leh, na siat cip loh nading in “ngimna” na neih ding kisam masa hi. Pasian in mihing te tungah a tawm pen siamna khat ciat ong pia hi. Tua hi aa, ih siamna, ih kivak nate tungtawn in Pasian in hong zang ding hi. Tua a hih man in na ngimna in bang hiam? Pastor maw, Sangsia maw Sumbawl, na uukpen khat in na ngimna bulpi ahih ding thupi hi. Mi minthang, mi lawhcing ih cih te pen a nasep uh a kician tak a, a thei te ahi uh hi. A hih hangin tua Vision pen ni khat thu tawh hong piang vat lo thei mah ding hi. Pasian ii hong laptoh hun ih ngak kul ding hi. Mihing te I hih leh, tun suan tun at pah nuam thei hi hang. Pasian in hun a sak leh mihing in hun ih sak hong kibang lo thei kha mah ding hi. Pasian in hun\na sak ngak siam ding ki sam hi. Ih ngak zawh loh man in leitung ah thubuai tampi piang ngei hi.\n1. Abraham in Isaac pen kamciam a ngah khit kum 15 teh ngah pan hi. Ngak zolo ahih manin innkuan sung buaina tu dong om pai suak hi. (Arab leh Isreal te)\n2. Joseph in a mangmuh na pan in makai a suah dong kum 13 bang sawt hi. Tua kikal sung haksatna tampi thuak tentan hi.\n3. Ih Topa Zeisu zong kum 30 sung bang, nu leh pa huh hithiat phot hi. Tua khit ciang a nasep ki pan hi.\nIh Vision hong tangtung masiah ih lungkiat loh ding hong thupi ding hi. Ki aap na leh cihtak na zong hong kisam pha mah mah ding hi.\n2. Nakpi tak aa lunggulhna, deihna (Desire) nei uhhi. Mi kimawl siam te in, thaman a ngah nading un nakpi tak in lunggulh natawh hanciam uh hi. Moses in Israel te a pai khiatpih theih nading in Pharoah tawh ki saai ziah ziah phot uh hi. Lunggulh luatna khempeuh, ahoih hi khin lo zel hi. Pasian deihna tawh a ki tuak lunggulh na leh ci leh sa deihna Satan hong guat lunggulh na zong om zel hi. Elisha in lunggulh na takpi tawh Elizah kiang ah thupha a zah nih ngen kenkan aa, ngah pah hi. Nakpi taka a lunggulh na leh deihna in gualzawh na a piang theih nading in a bulpi (အရင္းအျမစ္) a hi hi.\n3. Lungkiat na neilo uh hi (Not to-give-up) Ih sep khat peuhpeuh hong tangtut ma in, lung kiat na lianpi hong om thei zel hi. Tua bang hun in a lung kia, a nungtolh tampi zong ki om hi. Leitung ah, Mipil min thang 500 bang a kidot ciang in, tua bang lungkiat haksat laitak in nakpi tak aa thuak keei kaai in, a lung uh kiasak vetlo in, a phut tentan man un hih bang a suak thei bek hi ung, ci uh hi.\nLungkiatna in gual zawhna ih ngah theih nading in hong nawng kaisak, a hong dal “Satan vanzat” a hi hi.\n1.Moses in lungkia lo in Pharoah tawh kisi uh aa, gual zo hi.\n2. Nehemiah in, galte hangin buaina a thuak hang, lungkia lo in Jerusalem hong lamkik hi.\n3. Abraham Lincoln zong mun tuamtuam pan in 40 vei (election ah 11 vei) bang a lelh ngei hangin Kumpi na suak veve hi.\nTua a hih man in,Sanggam aw, “Lungkia ing ei, ngap nawn mah mah kei ing ei” ci a na lung na kiat sak masiah a guallel na hi nai kei hi.\n* Spicer Zolengthe sunga ka at, ka puahphat kik a hi hi.\nHanciam ding a lunggulh\nRef: AAS Thelnah Lom 2 Hawm 1, August 25, 2013\n6/14/2015 11:44:04 pm\nKicin na ka neih loh hangin, lai-at peen ka uuk mahmah khat hi a, hi bangin, TZN sungah ka Article te hong koih sak na hih manun ki paak mahmah ing.\nPhone: Contact no.


url: =Makai :: ZOMI DAILY\nposted on 15 August 2015 at 2:35 pm Lomkholna: Article\nMaikai cih pen nungzui anei te hi.Nungzui nei lopi’n “kei makai hi’ng” a cih leh a mah kia lamsiau hi lel hi. Makai i cih pen mi lungsim a huai zo mi a hihi. Koi mun koi mun ah mi’ lung sim a huai zo mi makai a om ciang in kithutuahna le khantohna om hi. Gam khat, minam khat,pawlpi khat khantoh na ding in makai tung ah kingapen ka sa hi.\nYangon taihkhante ah inkuan khat in tui puaktoh nadingin tuiset khat ta thuah kul a, S’pore gam a taihkhante ah tuiset thuah kulse loin tuimuk hong peuh le’ng tui deih zah in hong pai a, siangtho mahmah lai hi. Tui pai loh hun cih bang om lo hi. I zat zahzah tuiman kipia lel hi.\nSamuel masa sung i et ciangin Israel mite in Pasian’ aw a zak loh uh hong sawt ta a, Pasian lamlahna ngah loin khuamail tawh a kibat laitakin Hannah thungetna Pasian in dawng hi. Pasian a zahtak, Pasian lamlahna a ngah makai hoih Samuel a ngah uh ciangin a gambup, a minambup hong kilamdang pah uh hi.\nTua ahih man in ei Zomite in Pasian’ letsong lianpen ahi, Pasian a zahtak, Pasian’ lamlahna a ngah makai hoih i neih nadingin i munmun,i khuakhua, i pawlpi tekah a kisampen ahi hi. Makai hoih nei leng i khua, i pawlpi le i minam sung ah khantohna lianpi hong om ding hi.\nPasian a muang le a zantak Pasian’ tate ihih mah bangin i gam i minambup le i pawlpi tek a khantoh nadingin thungetna mah thupipen ka sa hi. Thengen le’ng Pasian tawh i kinai a, Pasian kiang panin lungsim siangtho, ngaihsutna navak, pilna le ciimna kingah hi. Tua in i makaihna hong matutpih ding thalianpen ahi hi.\nI gam le i minambup in Topa lamlahna(Pau.29:18) ngahin i pan nading tek pan ma pangin i gam, i minambup laamtoin i Pasian’ Kumpigam a tangzaisak Zomite i hih nadingin i biak Pasian in thupha hong pia kim ciat ta hen.\nPrevious: Khutmee tawh a kigenteh nupa ki-itna (Ring finger)\nNext: ZYA Official Bank Account tangkona\nVung Khen Dim says\nHoih mAhman leh thangah mahmah ing e.Siapa na khan kum sawt ta hen.


url: =Malaysia, Taiping khuasung ah Operasi lutin gamdangmi 45 kiman :: ZOMI DAILY\nposted on 12 September 2017 at 5:14 pm Lomkholna: Malaysia, News, Operasi, Sawltak, World\nMalaysia, Perak State sung aom Taiping khuasung ah Immigration Department te’n Operasi bawl uh a, gamdangmi naseptheih nading bangmah atawilo “undocumented foreigners” akigawm in mi 45 mankhia uh cih Bernama pan kiza hi.\nImmigration director-general Datuk Seri Mustafar Ali in agenkhiatna ah zanni nitaklam 10:30pm hunpan in Operasi akipan hi a, tuzingsang 2:30am hunpawl in mansiangpan cihi.\nTua Operasi abawlhun sungin gamdangmi Foreigners akigawm in mi 159 thusitna nei uh a, tualak ah Malaysia gamsung naseptheih nadingin phalna bangmah aneilo mi 45 amansuak uh ahihi.\nAkiman gamdangmi tepen Myanmar, Indonesia, Bangladesh gammi kici a, pasal 39 leh numei 6 aki mansuak ahihi.\nTaman Aor Jaya leh Jalan Taman Lake View sungteng ah Construction Sites nasem in aom gamdangmi teng abanban in asitgawp uh ahihi.\nAkiman gamdangmi 45 tepen Immigration Office ah thusitna aki neihkhit ciangin, Langkap aom Immigration Department te mikepna Detention Depot ah kipuak cihi.\nHih akiman gamdangmi te lakah Rohingya naupangno, pasal khakhatbek aphapan khatzong kihel cihi. Malaysia kumpi in tulaitak Myanmar, Rakhine State sung buaina hangin Bangladesh gamsung ah ataikhia Rohingya tepen hehpih mahmah uh a, huhna sum tampi apiakban ah Bangladesh gamsung ah ahuhding ngiatinzong mitampi kuankhia uhhi.\nCimawh dongtuak in aom Rohingya te Malaysia gamsung ah lutkhuanzong piakding kigeel ci uhhi. Ahi zongin agamsung ah aomsa Rohingya tebel manman veve uh a, deihbawl luatuanlo uhhi. Kumpi thunei lampan in aki thukhualsak mahmah uhhang in, agammi te’n sum tampi bei in Rohingya te akihuhdet pen zadah mahmah uhhi.\nMalaysia gamsung ahzong cimawh dongtuak gammi tampi omkawmkal ah, hih Rohingya te ahuhdet ci’n aphunphun tammahmah hi. Politics, politics, politics…..\nPerak State sungmah ahi Ipoh, Parit Buntar leh Semanggol sungteng ahzong abeisa Saturday zanlam 11:30pm panin Sunday zingsang 3:10am dong Operasi lutin gamdangmi 32 mah ki mankhia cih theStar te’n genkhia hi.\nRelated: Malaysia, Nilai ah Operasi nasiatak kibawl in gamdangmi 350 kimankhia\nPerak State Deputy Immigration Director (Control) Ahamad Puat Abd Hamid in agenkhiatna ah Entertainment Center, Construction Workers Quarters, Residential Houses cihte ah akigawm in mun 87 ah Operasi kilut cihi. Hih Operasi pan akiman tepen Bangladesh, Indonesia, Vietnam, Thai cihbang gamtuamtuam pan hi a, Myanmar kihelkhalo hi. Sawltak #zomidaily\nPrevious: Kum 10 leh 11 aphapan pasalno nihin numeino kum 9 khat buan\nNext: Kawlgam abuaisak dingin alutsawm Pakistan migilo khatin Photo kikhahkhia\nBible Sunday kici ngei napi Bible Day kici ta ~ Sia Khoi Lam\nKawlgam sung TV Channel ngahtheiding Company 10 kiteelkhia ~ ZD\nMalaysia gamsung ah migilo ngongtatna Terrorism tawh akizom mi 5 kiman\nMimang vai Emergency thu taangkona


url: =Malaysia, Kuala Lumpur khuasung ah mi 2 thautawh kikaplum :: ZOMI DAILY\nMalaysia, Kuala Lumpur khuasung ah mi 2 thautawh kikaplum\nposted on 4 February 2017 at 1:44 am Lomkholna: Malaysia, News, Sawltak, World\nMalaysia, Kuala Lumpur khuapisung aom Menara Centara kici innpi sungah thau kikapna piangin mi 2 si cih New Straits Times pan kiza hi. Athu akician in akizakna ah thautawi pasal khatin azilui Ex-wife tawh ki kamtamna om ahih manin, thautawh azilui kaplum masa in, tuakhit ciangin amahleh amah thautawh kikaplum cihi.\nHih buaina apianna Menara Centara kici Building pen Jalan Chow Kit lamzikpi tungah aom hi a, Law Firm kici Upadi tawh kisai Office lianpi khat ahihi. Friday nitaklam 3pm hunpawl in Menara Centara Building ii dawl 16 na ah aki kaplum ahihi. Thunei te genna ah azi in hihlai munah nasem ahih manin, apasal vapai in anih un aki kaplum uh cihi.\nPolice te’n hihvai tawh kisai bangmah akician in genkhiatna omnailo ci a, ahi zongin hihvai tawh kisai akancian laitak uh cih kiza hi.\nDang Wangi Police Station pan ulian khat ii genna ah Friday nitaklam 3pm hunpawl in thau kikapna om cih hongki zasak ci’n genkhia hi.\nMenara Centara Building sung khempeuh aom mipi te ki hemkhiasak photin, Building sungteng velcianna kinei cihi. Building ii anuai Ground Floor tengah mipi dimzihziah in thutheinuam leh thukan Reporters tezong tammahmah uhhi.\nBuilding Entrance gei ah nupi nih nakkah mahmah uh a, asi te ii innkuanpih te hiding in ki ummawh hi. Asung ah lutkhuan a ngetnget uhhangin Police te’n kuamah lutsaklo uh a, anunung ciangin tua nupi khatpen lungam in sibup in tuk cihzong kiza hi.\nMurder-suicide drama involving man and ex-wife rocks law office\nMalaysia gamsung ah thau kikapna ki nawhzak simtham hi. ZD Sawltak #zomidaily\nPrevious: Laaitui Vaangkhua Thaángbang Vehna ~ Pu Zokhai\nNext: Christian Hymn te’ tangthu: Nangmah Tawh Pasian Omkhawm Ta Hen\nZOMIA – I zak ngeina sang a zaizaw Zogam, Zomi a kitap leitang min\nCatholic Bp., Fr. te min atdan leh sapdan (a lunglutte adingbek)\nIndia, Assam State sung kikapna hangin mi 15 sikhin\nZAM Thupuak :: 23 April 2017 (UNHCR Fraud Case vai Meeting)


url: =China Highway tungah mawtaw 56 kiphulgawp, mi 17 si, 37 liam ~ ZD :: ZOMI DAILY\nposted on 22 November 2016 at 9:33 pm Lomkholna: China, News, Sawltak, World\nNorthern China ah khuahun hoihlo, vuk kiagawp ahih manin mawtaw kiphual khagawp cih Reuters pan kiza hi. Mawtaw akiphul khagawp pen sawmnga valbang phading ci a, tuahang in mi 17 in sihlawh in adangzong mi 37 bang liam uh ci’n State Media te’nzong pulakkhia uhhi.\nMonday ni zingsang Shanxi Province sungaom Expressway tungah thupiang hi a, khuahun votmahmah kawmkal ah ki cimawh mahmah cihi. Xinhua News Agency te’n apulakna ah mawtaw 56 bang kiphul khagawp ci uhhi.\nPolice, Firefighters, Doctors, Government Officials tezong hihvai hangin buaimahmah uh a, Rescue Operation bawlkhawmding in aphual ah delhpah uhhi. Hih Accident sungah akihel mawtaw atamzaw pen mawtaw golpi Truck tepawl hizaw a, akipatna ahang taktakpen hih thuthang akigelh laitak in ki theician nailo hi.\nTuabang in sihna lianpi apiangna pen Highway lamzikpi tungte ah hiphadiak a, ahangpen hatsaklua cihmah hiden zawpian hi. Tuabek thamlo, kidembawl, kituhbawl kawmin amai ah bangtan kigamlasakding cihte ngaihsut nawnlo in kiphulgawp ahih manin, Accident apiang pahpah kici hi. ZD Sawltak #zomidaily\nPrevious: Franklin Graham Crusade ah Zomi Choir ~ Tedim Post\nNext: Egypt President lui Morsi thahloh dingin thukhenna kinei khongkhongta ~ TK Lian


url: =Itna bucing (Margarete Gawtier) Part 7 :: ZOMI DAILY\nposted on 23 January 2016 at 7:00 am Lomkholna: Article, ZomiQuavadis\nKa innsapna ka tun akipan ka puan angip a Margarette hong koihsak Camillie pak cikciang a vul tam cih bebek ka ngaihsutna ah om a, ka ihmut zong suak thei lo in zingsang nai 8 pawlah ka ihmusip thei pan hi.\nKa khanlawh ciangin baangtunga kikhai naipi ka et leh nitaklam nai 7 bek na sat pan hi. Ka lwmnu hong piak Camillie pak vul hun ding nai 5 sungin kisam lai! Sawt lai mah si e maw!! Hun beisakna peuh ciin khualak ka vak khia a, ansai ah an peuh ne in, lamlaka mivak peuh en in ka hun ka mawk beisak hi. Zan nai 10 hong sat petmah ciangin ciahkik in ka kizem a, nailang sung ka kizem khop hi.\nNai khat leh a lang sung om lai mah taleh om thei nawn mahmah lo ka hihmanin Margarette omna innlam zuan in sakawlleng ka saap phei hi. Ka pak vul nai lo, vul thei nai mahmah lo ahihmanin Margarette zawlnu inah ka hawh masa leuleu hi. Ka tun phetin kongpi ong hawn pah bilbel hi.\n“Duval lah na hizen a…kua inah hawh sawm na? Zanni na vai uh na lawhcing hia?” “Lawhcing gawp cih ding hi. Tuzan kimu kik dingin a kigen hive ungh. Tulai tak amah a om na?”\n“Nitaklam nai 9 pawlin a lawmpa’n sakawlleng tawh vakkhiat pih hiven, ong tung nai mawk tam aw?”\n“Vakkhiat pih..hon tung nai mawk tam aw” hih kammalten ka sinso sak pah lian hi. Heh lua ka hihman in ka zudawn lai koih suk in ka dingto a, innsung tengah ka kilehsuk ka kilehto hi. Ka lungsim hong theipah hiding hiven Maragrette zawlnu in “ Zawzen teh, Margarette tawh na kitheih uh nikhat zong pha nai lo in tuabangin hazatna lakkheh pah malam ding maw.\nNa ngaklah mahmah leh kan phei ve” hong cih ciangin lungdam zong ko manlo in ka pusuak kheh pah hi. Kongpi pan ka puapial madeuh in hibang hong ci sawnsawn lai hi..” na lawmnu baih lo ding ai maw Duval, omdan hekdan kampaudan na siam kei leh hong nuse ziau ding ahi maw, kidawm o!!”\nMargarette omna inn ka tun teh lutpah lo in ka kileh kik hi. Kongpi a kimuh theihna ding khuazinna munah Margarette hong ciah ngak in ka ensim hi. Sakawlleng hong ging ta ngei! Margarette bek hong kum ding kasak leh tangval khat hong kumsuk masa in tua tangvalpa in Margarette pisuk in a khut a tawpsak khit teh kongpi dong kha in ciah kik hi.\nKa bukna munpan in keibel heh lua kisa akuang ding ka bang keei hi. Tawmvei ka ngaklai khit teh keizong ka lut pah hi. Margarette in hong muhciangin nuam lua kisa in hong pomcip a ka biang hong tawpsak pah hi. Ka heh kam thei nailo ahihmanin ka thukkik kei hi.\n“Hehna, lungkim lohna nei maw Duval? Bang hangin nang zong hong tawp lo na hia?” “Heh keng e anuam lo bek hi’ng. No nopsak bangin keizong nuam takin om thei leng ut ing a..”\n“Kong thugente mangngilh khin maw, na kiciamnate thei nawn lo maw…” “Hitak mah ei maw” ciin aheh lo kineih in tuazan nuam takin lupna tungah ka kino uh hi.\nTuaci bangin akha asim ka omkhawm uh a, kei guak bek om thei nawn lo kahih manin asim atham in Margarette’ lawmpate theih loh kalin nupa bangin ka om khawm uh hi. Ka kitot hun uh tam mahmah hi. It lua ka hihmanin hehlo ding ka cih hangin hithei mahmah lo hi. Ahizong tuate kei khelhna vive hizaw hi. Keipen mihau hilo ka hihmanin Margrette kisapna khempeuh ka pia zo kei a, ka piak theih sunsun zong hong sang nuam lo lai hi.\nKei lampa’n itna lobuang bangmah hong kal vet lo hi. Ka nawngkaisak hun tam mahmah taleh hongmaisak a, lungduai takin hong thuak kenkan den hi. Ka ki itna uh ani ani in khang semsem a, lathu in “ Nikhat melmuh loh kum kivei bang e” ana cihmah bangin minute khat sung zong kikhen ding leh omtuam ding haksa kasa tuak mahmah uh hi. Ahizong tuabanga ko ki itna in Margarette summuhna nak kiamsak mawk hi.\nAma ka khual manin it pipi mahin “Kikhen mai ni” ka ci thei zel a ahizong amah ut ngei lo bek hilo heh lua pahpah hi. Tuabang mahin kei tangval bangmah thei nai lo khat leh amah numei kizuak khat ki it kingai cih pen na ong sakpi mahmah a, ka minsiat ding leh ka mailam ding hong khual luatmanin Margarette in zong kikhen ding hong genpih thei zel a keilam pan zong kikhen ding pen ka ngaihsun zo kei hi. Kikhen ding cih thadah lungsim leh pumpi ka kinai semsem zaw uh hi.\nKhatvei Margarette zawlnu in hong vakpih in hibang thu hong gen hi. “Mr. Duval, kong thugen hoih tak na ngaihsak in maw. Nang leh Margarette na ki itna uh hangin Margarette nuntakna ah haksatna tampi om hi. Nidangin na lawmnu pen Paris khuapi sunga mihau minthang sagih in khawi huan uh a, tualai in sumlehpai lamah lungkham ngei lo hi. Tun ahileh nang hangin 4 bek in thangah zolai bek uh hi.\nA dangten nusia khin uh hi. Tua mihaute dingin kibulh lecin nang zong na lawmnu, sumlehpai tawh na leisa khat midang tawh asima thamin na omkhawmden leh na lung akim diam? Nang hangin Margarette pen sumlehpai tawh lungkham in nitum ta hi. Hibanga mi neihsa khat gusim a kisuanna khat zong nei lo a aneih alam tenguh na neksak pen mihing ngeina hi lo hi. Margarette it takpi na hileh ama nopsakna ding na khualsak kul hi.\nNa itna na kilatsak nop leh azekai taktak ma in, nang hangin Margarette khutdangen a suak ma in khen in. Tumahmah in khen in.Kong sanggam thuhilh hi Mr. Duval, hibang ki itna tawh nuamsa theiden ding na kisak uleh na siatna ding uh hizaw hi. HIh pen ki itna na sak uleh ki itna hi lo in hai luatna namkhat hi zaw hi” hong ci hi.\nHihnu hong thugen pen ka ngaihsut ciangin hi ka sa mahmah hi. Ahizong man ka sawm hial kei hi.\n“Tualeh Margarette in kha khat in sum bangzah bei a hiam?”\n“Hai lua kisa a silum lo deuh bek hiciai Mr.Duval. na sum napai tawh Margarette vak na sawm nini na kikhen ni uh hiding hi. Margarette in nang neihsa piakhat zong deih lo hi. Na itna bek hi a deih. A zenzen in Margarette in khakhat sunga asum zat zah pen kumkhat sunga na thalawh zah sangin tam zaw pekpek ding hi. Na khakhat sum in Margarette sakawl leh a leng zong puah in vak zo lo ding hi.\nAnek a dawn, a khuasung vakna, a niklepuan leina, zansial a Zohshin etna man, kalkhat nihvei Party a bawldenna sumbei leh khualum khuavawt tawh kizuia gamtuam tuam a zin kawikawina sumbei teng gen vet loh hilai hi. Margarette pen mimaimai na sak leh ama sumzat zah in hih Paris khuapi sungah sum azang mi tam lo ding hi…”\n“Tuabang hizen maw..nong gengen teh Margarette ka itna khang semsem, Margarette ka paktatna lian semsem. Amah zah a Itna picing anei hih Paris khuasungah numei om lo ding hi cingam ingh.” Hih ka dawnkikna in zawlnu lungkia sak mahmah ahitam thu hong kuppih nawn lo hi. Innlam tuak zuan in ka kikhen pah uh hi. Hihnu zaha Margarette khuasakzia a thei kuamah om lo hi. Bang hang hiam cileh Margarette leh hihnu pen kei ka omkei nak leh asun zanin a kithuah den uh hi….. (Bei nai lo) Francis Lamthang\nPrevious: Lel dih! Lel dih! ~ Zomi Quavadis\nNext: US gamsung khualzinna pawlkhat – 21\nMalaysia ah cikimekna Massage Parlour 500 val kibuluh, numei kizuak lakah Myanmar 11 kihel


url: =Pasalte khitui luangin kaptheilo uhhiam? :: ZOMI DAILY\nPasalte khitui luangin kaptheilo uhhiam?\nposted on 2 April 2018 at 8:52 am Lomkholna: JobCinpi, News\nPasalte khitui luangin kaptheilo uhhiam? Pasal pipi akapte pasal vailo ahiam?\nPasal takpi a lawmngaihnu ngai a khitui luang hong kicih ding lai-in na khitui luan ding kham kei in. Pasian i numeite bek khitui pia lo ahi manin na lungsim sunga na thuakna bangin lak khia lel zaw in. Tua khituite manh nei ahi lam a nung ciangin na phawk kik ding hi.\nMi pawlkhat in khitui luan ding a khaamzote pasal ci uh hi. Ahi zongin itna tungah khitui a luangsakzote pasal taktak hi zaw uh hi. Bang hang hiam cih leh khitui i cih pen ama ut hun a luang hi loin a sung lam pan a sawlkhia, a sawn khia khat a om manin a luang hi zaw hi.\nTua khitui a sawnkhia zo lo, a lung khiasakzo lote a pumpi uh pasal ahi hangin a lung dunga kibawl khitui luangsak zo lo uh ahi manin pasal taktak hi lo uh hi, cih ding tawh kibang hi. Ahi zongin i gen nop thu in pasal le pasal lo hi loin khitui pen a luang dinga kibawl ahi manin a luan ding hunin luangsak lel zaw in. Khitui a luanna, thu le la khatpeuh kiphawk den hi.\nNa it na ngaih khat in ong taisan / hong nusia ahi leh phawk nawn peuhmah kei ning na cih leh na khitui malkhat zong luangkhiasak kei in. Ahi zongin, it lua mahmah ing, ngai lua mahmah a, mangngilh zo lo ding na hi leh na khitui a luan ding khaam kei in. Tua ni na phawk den nadingin na khitui a luang nuam zah tak khiasak le in. Khitui in pasal le numei khen lo hi.\nPrevious: Kei hong hotkhiat manin hong sihlawh\nNext: Yangon ah tuibuahpawi Thingyan Festival sungteng Security khauhsakding\nEgypt aom Myanmar Embassy ah Bomb puakkham, migilo te sukkhap ci\nNang Pasian mipa aw… Taisan, Delh, Do, Lenkip in ~ T. Sawmlian\nThucinh thutang (A)\nZogam Diary ~ Pu Thangboi\nPaunak leh a khiatna – 2


url: =Pathian Nah A Naseam Tu Nang Hong Dei | Siyin Chin Baptist Church\nPathian Nah A Naseam Tu Nang Hong Dei\nPosted by thawngno ⋅ March 2, 2017 ⋅ Leave a comment\n“Tua ahiciang pai tavun, mun theampo ah mihing namcin theampo ka nungzui suaksak tavun: Pa, Tapa le Tha Thiangtho min taw tui na phum tavun, taciang ka thu piakte theampo a zui natu hil tavun. Taciang hun bo dongin note taw kong omkhawm tawntung tu hi,” ci hi.” (Matthew 28:19-20)\nPathian nah a ngam a lei atu, thu um mi mihing khatsim hong dei a, hong zangh nuam hi. Keipo bangma thiamna nei bong, keipo ka kum haam lei zo, keipo bangma vawt zo tu hi bong, mihing ngina hi bong a ci theampo anuai thu ih he ziam?\nMoses sia thu son thiam ngawl a, a aw tawn vatut hi. (Pusuana 4:10)\nDavid sia ngaal thuam (ngaalsimna thikpuan) zong a sil thei ngawlpa hi. (1Samual 17:39)\nJohn Mark in Pathian nasep pui Paul nusia in taisan (Sawltakte 13:13)\nKamsangpa Hosea ii zii sia numei phangawl thumaan ngawl khat hi (Hosea 1:2)\nJacob sia a suapuipa theam in leilot thu son mihing khat hi.\nDavid sia ngual zii taw mawna a vawt pasal khat hi.\nSolomon sia hau citak hau hi.\nTOPA Jesu sia leitung mi bang anuntak lai zawng mama hi.\nAbraham sia Pathian in a zak hun lai haam mama zo hi.\nPathian in David zangh tu a kipat lai moi mama lai hi.\nPeter sia thi tu a lau mama mihing khat hi.\nPathian min a thang sak Lazarus sia mihing thisa khat hi leltak hi.\nNaomi sia mengong numei khat hi.\nPaul sia Jesu nungzui te thalup tu in a zazong mihing khat hi.\nMoses sia mihing thatpa hi nginge hi.\nJonah sia Pathian sawlna seam nuam ngawl in a taithaap khat hi.\nMoses ii suapuinu Miriam sia kam nawnsan a pau haat mama numei hi.\nGideon ahizong nungzui Thomas ahizong a mu vateak buale um vazeang thei ngawl hi.\nJerimiah sia depression nga ama le ama a kithat nuampa hi.\nTuiphum John sia kam pau a nasia (huibung) khat hi.\nMartha sia thin a ngim thei mama numei khat hi.\nNoah sia zu kham in a lulum thei pasal khat hi.\nMoses, Peter, le Paul te sia a thin tom valak mama pasal 3 hi.\nHi mihing teng sia Lai Thiangtho sungah Pathian ii zak bel mihing te ahi hi. Leitung nasep ih zon ciang interview kiphi a, ih ong le nasep kinga thei pheang hi. Ahihang Pathian ii ngupna thu sonkhia tu in Pathian nah bangma hun interview hong to sak ngawl a, eima kipia zaw po leang nasep hong pia pai hi.\nLeitung nasep nah qualification hong ngen a, Pathian nah na thintak lungtak taw na kipiakhiatna bekma hong ngen hi. Leitung nasep in leitung na nuntak sung teng bekma hong vaak tu a, Pathian nasepna in a tawntung bo hun nei ngawl hong vaak tu a, thupha hong pia tu hi.\nSatan nah “Nang bang lelel Pathian naseam tu kilawm buate” hong ci hi.\nJesu nah ”Na hi babang hong zuan tan” ci in hong sam hi.\nSatan nah na nungsang hong en sak kikik a, na mawna teng hong lak kikik hi.\nJesu nah na maisang bekma hong en sak a, thinglaamte bekma hong lak hi.\nPathian nah hong zangh ngawl lai ahile, hong dei ngawl kii huai hong sak hang hi zaw ngawl a, nangma nah thin tak lungtak taw Pathian zuan ngawl lai hi zaw tu ni hi.\n“Ngai vun! Keima in kongkha ah dingin ka kingh hi; khat po in ka aw hong za in kongkha hong hon le, inn sungah tumin, ama taw an ne khawmin ama zongh kei taw an ne khawm tu hi.” (Thupualaakna 3:20)\n« A lian mama ngupna (Khen Niina) – Rev. Dr. Lam Cin Thang\nAhoi Bel Zatui – Syama Niang Lam Vung »


url: =Covid-19 Update IX: White House pan theihhuai (April 2) :: ZOMI DAILY\nposted on 3 April 2020 at 4:05 pm Lomkholna: News, Thomasmung, USA, World\nCovid-19 Update IX: White House Press Briefing pan atheih huai thu pawlkhat – (April 2, 2020)\n– Coronavirus relief bill fund pan nasem mi 500 pan anuai siah apha small business owners ten “the Paycheck Protection Program” acih pen zingciang (Friday) ni aa kipan loan kisiau thei ta cih President Trump in taangko khia hi. Hih loan program pen $350 billion pha aa, Business owner ten a nasem (employee) te payroll (kha sum) piak nading aa, kumpi ten alei tawi uh ahi hi.\nUS Small Business Administration (SBA) Administer Jovita Carranza ii genna ah hih loan te pen local bank, Lenders leh Credit union te kiang direct in kileitawi thei ding ci hi. Treasury Secretary Steven Mnuchin in nasem mi 500 nuai siah anei small business owners ten hih loan pen ni khat thu in kingah pah dingaa, “na nasem te uh zong na khawl sak uh leh sam kik un” ci hi.\n– President Trump in Tax return bawl (file) lo aa social security benefit bek angah ten zong direct cash payment ngah ding uh aa, social security benefit angah mah bangun direct deposit kilut sak ding ci hi. Social security benefit ngah te, Medicare, Medicad ngah ten bangmah patauh kul lo in benefit te ki ngah suak suak ding ci hi. Social security benefit sangte ah disability, retirement, and survivors’ benefits cih te kihel hi.\n– President Trump in Pitek, Putek te kepna Nursing Homes tawh kisai zuih ding new guidelines taangko khia aa, tua sungah nursing home te ah midang lut sak nawnlo ding leh na sem te leh a innkuan pih te bek tawh kimuh sak ding cih te zong kihel hi. Tu sung teng US ah Covid-19 hangaa asi pen Nursing home te pan tam tuak mahmah hi.\n– US kumpi in Covid-19 testing pen ni khat 100,000 ta test kibawl hi ci in President Trump in taangko khia hi. Tu ciang ciang Leitung gambup ah US pen Covid-19 testing bawlna ah amount atam pen ci hi.\n– President Trump in apua lam pai ciang muktuam (mask) thuah ding cih pen ei ma mimal tek ii ngaihsut dan (ut dan) hi ding aa, kumpi lam pan belh thuah tei tei cih ding thu omlo (mandatory hilo) phot hi ci hi. Task Force expert Dr. Deborah Birx in belh mask in natna ngah na khempeuh hong dal khin zo lo aa, natna (virus) pen mit pan zong lut thei hi ci in tua sangin social distancing in natna lawhloh nang hong dal pen hi ci hi.\n– Treasury Secretary Steven Mnuchin in nasem innkuan te piak ding direct cash payment pen nipi 2-3 sung hong tung ding ci hi. Tax return i bawl lai sum hong lut mah bangin i bank account ah direct deposit in hong lut dingaa, direct deposit anei lo te Check tawh kikhak ding hi ci hi. Direct deposit nei te lut baih dingaa, check tawh khak te nipi 3 ciang sawt thei ding hi ci hi.\n– Vice President Mike Pence in Covid-19 natna ngah in zato lum aa medical insurance nei lo te aading Corona virus relief fund sung pan Zato te ding akihawmkhia $100 billion pan kizangkhia dingaa, health insurance i neih kei leh zong patauh huai nawnlo hi ci hi.\n– US House Congress te in Corona virus relief bill pan Trump Kumpi te sum zatna te et cik nang “Bipartisan Oversight committee” khat bawl uh ci aa, Treasury Secretary in belh Congress tawh na ka sem khawm dinguh hi ci hi.\n– Tu ni ciang dong Leitung gambup ah Covid-19 natna nei mi 1,015,850 – million khat val cing ta aa, asi mi 53,216 pha ta hi. USA ah natna nei mi 245,186 leh asi mi 6,088 pha ta hi. Kawlgam ah zong Covid-19 nei mi 20 leh asi mi khat pha ta ahih manin akua mapeuh ciah leh kuan kidawm tek in i pai pai na ah “social distancing” i zat ding thupi mahmah hi. Thomas On Sian Mung (Washington D.C, April 02, 2020)\nPrevious: Ih mangngilh khak, a thupi pawlkhat ~ Esther Niang Theih Kim\nNext: Na cidam thahatden nading in ~Simon Paumuan\nKhuado leh Khangthak Zomi ~ Sia Pauno


url: =Malaysia, Gombak kuamsung ah palik te’n migilo mi 3 thautawh kaplum :: ZOMI DAILY\nposted on 30 December 2017 at 3:19 pm Lomkholna: Malaysia, News, Sawltak, World\nMalaysia, Gombak District sungah palik te’n migilo 3 thautawh kaplum cih NST pan kiza hi. Tua migilo “Criminal” tepen Jalan Hulu Yam Baru – Batu Caves lampi tungah mawtaw tawh ataisuaksawm uh hi a, Police te’n High-speed tawh 10km sungkhawng adelhkhit ciangin thautawh aki kaplum ahihi.\nHihvai tawh kisai in thunei ahi Selangor Criminal Investigation Department chief Senior Assistant Commissioner Fadzil Ahmad in agenkhiatna ah migilote pen Suzuki Shift mawtaw khattawh Bandar Baru Selayang ah kimukhia ahih manin, Police te’n matding in adelh uh cihi.\nTua migilo te tuanna Suzuki Shift mawtaw pen zanni Friday nitaklam in Bandar Baru Selayang Commercial Area sungah kimukhia masa in, tuaciangin 6pm hunpawl in Gombak Police Officers te ki zasaksawn cihi.\nTuaciangin Police te’n tua mawtaw gei ah nehphei in, thusitna aneihsawm uhciangin tua mi 3 tepen thakhatthu in mawtaw hatsak mahmahin taimang vingveng uhhi. Tuaciangin Police te’nzong sulzuihpah uh a, nitak 6:45pm hunpawl in tua migilo te manding in a mawtawzat uh khawlsakthei uhhi.\nMawtaw akhawlkhit ciangin tua migilo te mawtaw sungpan in akumkhiat nadingin palik te’n thupia uh himahleh, migilo te’n thau tawh palik te kapmasa uhhi.\nTuaciangin palik te’nzong amauleh amau akidalnakawm in tua migilo te kapkik uh a, athum un akaplum uh ahihi ci’n Press Conference ah CID thuneipipa’n genkhia hi.\nVideo: 3 criminals shot dead in Hulu Yam Baru after high-speed chase\nHih migilo te ii apumpi tungah ID bangmah pualo uh ahih manin, migilo tepen amin apuam kitheilo hi. Ahi zongin kum 30 leh 40 gualpawl hi uh a, Selangor kuamsung tengah tukumsung damiah ataih kawikawi te hiding in ki ummawh hi. Selangor sungah tukumsung in damiah 86 veibang omkhin a, supna RM 8 Million bang piangkhin cihi.\nTuaban ah Kuala Lumpur leh Negri Sembilan sungah gitloh gamtatna Crime tuamtuam abawl tetawhzong kizopna omding in ki ummawh cihi.\nMore: Malaysia, Shah Alam ah Police te’n guta innbuluh sawm mi 2 kaplum\nA mawtawzat sungpanin Beretta .22 Pistol khatleh temta namsau 2, vanpawlkhat ki mukhia hi. A luanghawm te uhpen Kuala Lumpur Hospital ah kipuak in Postmortem kibawlding cih kiza hi. Nungdiak inzong Malaysia, Shah Alam vengsung ah palik te’n guta innbuluhsawm mi 2 kaplum uhhi. Sawltak #zomidaily\nPrevious: Nupi khatin atanu agawlpan ameklup khitciangin amahzong kikhailum\nNext: Egypt Christian biakinn sungah thautawi khatin mi 11 kaplum, mi 5 liam


url: =Mangkang, Manglai, Mangpau :: ZOMI DAILY\nposted on 27 November 2015 at 7:08 am Lomkholna: Article\nKa neu lai, nitak lup ding ciangin ka nu in amau’ neu lai-a piang Japan Gal lai thu, Tedim leh Lailui ah ama’ tuahkhak sunsun teng hong gen thei zeel a, zaknop ka sa mahmah uhhi. Tua hong genna sungah Mangkang, Zapan, Zamani, Amelikan, Rasia cih minte a lawh lam ka phawk lai hi. Eimi sungah Piancit, Sen, Kala cih minte zong kizang hi.\nA tomin: Mangkang i cih leh Zogam (Kawlgam bup) hong uk ngei British/English minamte gennopna hi. Tua lo, mikang dangte amau’ gam min tek tawh kitam lawhzaw hi. Tua mah bangin Manglai Mangpau i cih ciangin English language cihnopna ahi hi. Lam khatin genkik lehang, a ci a sa a ngo a kang nitumna-lam mite a vekun mikangte hi a, tuate lakah khat ahi British/English mite ahihleh Mangkang i ci hi.\nHun khat ciangin leitung mundang gamdang pana aw-gingte eimi sungah zong a ciing pawlkhat hong om a, “Mangkang” ci-in i lawh ciangin sila lungsim tawh to a kai thapai, amau’ khutsung pan a suakta khin i hihlam a kitel lo, eima’ hihna dinmun (identity) a thupi-sim lo, suak hihang, ci uhhi. Ei zong a bu a mang tampi om khin lel hilo i hiam, cihna tawh “Mangkang” mun ah “mikang” ci-in zat kipan uhhi.\nTua hangin “Mangkang” leh “mikang” kikal ah a lungbuai mi a om thei ding mah ahi hi. Kua khial, kua maan, cihna hilo-in kammal pianzia (etymology) a kikum i hi bek hi. Kei’ teldan leh kei’ zatdan pulakna zong hi pah hi.\n“Mang dan” cih kammal khat i nei a, nitumna-lam mikangte’ nunzia sepzia (western way/style) gennopna hi. Tua pen a gam a minam i khentel theihloh man ahi zongin, khentel kul lo-a a vek-un a pongpi-a gennop man ahi zongin, i zat kammal hi. Nitumna-lam mikangte’ tatzia teng “Mang dan” i cihna a hang pen nitumna-lam mikang nam teng lakpan i muh i theih masak pen i gam hong uk British/English mite hi a, amaute “Mangkang” ci i hih manin amau’ tatzia teng (a taktak, amau bek hi tuanlo-in nitumna-lam mikangte’ tatzia teng) “Mang dan” a ci i hi hi. Tua hi a, “Mang dan” cih kammal in Mangkang leh mikang dang teng a vekin huam hi. Mang an, Mang mel, cihte zong tua dan mah hi. “Mangkang gam tawh kibang si!” i cih ciangin Britain/England bek a gen nuam zong hithei a, nitumna-lam gam pongpong a gen nuam zong hithei hi. Ahi zongin, Mangkang, Manglai, Mangpau cihte in (tuni ciangciang i zatdan ah) a vekin huam lo hi.\nPrevious: American Thanksgiving ~ Lian Za Tuang\nNext: Zomi Education Foundation ~ Francis Khampi


url: =Malaysia ah numeikhat damiah kitaih in temtawh akisat laitak Video ki khahkhia :: ZOMI DAILY\nMalaysia ah numeikhat damiah kitaih in temtawh akisat laitak Video ki khahkhia\nposted on 13 December 2018 at 11:32 pm UTC+9:30 Lomkholna: Malaysia, News, Sawltak, World\nMalaysia gamsung ah numeikhat guta damiah te’n damiah taih uh a, temta tawh asatlaitak CCTV Footage ki khahkhia cih theStar pan kiza hi. Hih thupiang pen zanni Cheras, Taman Megah vengsung ah thupiang kici a, tua numeinu pen ama innsung ah alutsawm laitak in damiah te’n aneihsa asuhsak uh ahihi.\nHihvai tawh kisai in Kajang OCPD ACP Ahmad Dzaffir Mohd Yussof in agenkhiatna ah hih buaina pen zanni zingsanglam 2:49am hunpawl in thupiang hi ci’n genkhia hi.\nTua numeinu pen kum 63 aphakhin khat hi a, mawtaw tawh avak aciah hi in, ama innmailian ah damiah atuak ahihi. Innmai ah konghongding in apaisawm laitak in damaih te mi 3 in dawntuah uh a, aneihsa sumbawm asuhsak uh ahihi. Tua damaih mi 3 tepen Motorcycle 2 tawh hi uh a, asuhsak sumbawm sungah RM1000 bang omding kici hi.\nVideo: An unlucky woman who returned home from her dinner was robbed by two machete-wielding men at her car porch outside her house in Batu 9 Cheras, Selangor in the wee hours of Wednesday.\nDamiah khatpa in asumbawm asuhsak ciangin numeinu in piapaklo ahih manin, temtawi damiah khatpa in numeinu ii amai satsaksuk hi. Tua numeinu pen liamngawh mahmah a, ageinai aom Clinic khatah kipuak in, aliamma pen 16 veitak khulkul ciliang hi.\nHihbuaina pen damiah taihin liamsakna cih “Causing hurt during a robbery” thulu tawh thu kibawl in, Police thunei te’n azonsan, akanciansan laitak hi ci’n ACP Ahmad Dzarffir in genkhia hi.\nTua numeinu ii aminpen Tan Nam Moi kici a, atapa in agenkhiatna ah anu pen ki muhkhopna Gathering pawi khatah apai cihi. Aciah ciangin innmai ah mawtaw sungpanin apusuah phetin Motorcycle 2 tawh damiah te’n na dawntuah uhhi. Anu inzong kua nahi uhhiam ci’n adot khitphet in pasal khatpa in delhphei in asumbawm suhsaksawm hi. Tuaciang in anuzong patau in honghuh un ci’n a otgawpleh adang damiah khatpa in delhphei hi. Midang khatpeuh in ahuhding in adelhphei asakleh damiah te khatmah nahi a, tuapen in temtawh asatsuk sawnsawn ahihi ci’n atapa in genkhia hi.\nMore: Malaysia Uber Taxi tungah numei khat damiah tuak, van manpha teng kisut\nHih thupiang leh Video Clip tepen Malaysia gamsung Social Media tuamtuam ah kithehzakpah hi. Police te’nzong damiah te amukha, atheikha te’n amanlang in Police Hotline ah hong zasak un ci’n tangkokhia uhhi. Sawltak #zomidaily\nPrevious: Hoih veve ~ Tdkhen\nNext: Amau’ munciat ah thupi\nNungak Siangtho le Pasian Tuuno ~ Rev. Gin Khen Mang\nBahrain Prime Minister in azi’ luanghawm km.12 puapa huhna piading\nKhuado La leh Sannem La ~ Suum Do Thang\nChin state Vuanzi Pu Pau Lun le Malaysia Zomi te


url: =Bosco Thang Zo Mang sihvuina (Malaysia) :: ZOMI DAILY\nposted on 24 July 2014 at 12:19 am Lomkholna: Catholic, Dahpihna, News, Zomi\nBosco Thang Zo Mang sihvuina (Bishop Felix ii mintap pa/tupa)\nBosco Thang Zo Mang pen tuni Catholic ngeina tawh kituak in missa biakpiakna tawh ama hun nunung pen St. Joseph biakinn, Sentul ah kibawlthei hi.\nMissa biakpiakna pen Msgr. Martin Mung in hongbawlsak hi. Missa biakpiakna kipat madeuh in ei Zomi te in ihneih det ahi innteek thupulaakna, beh le khang thusuutna te pen innteeklampan hongnei masa hi. Tuakhitteh Pawlpi (ZCCM) pan thuzaksakna te kinei in tua khitphet in biakinn kongah aluang thuphapiakna kinei leuleu hi. Sigaal hongpai khempeuh a luang thupha piak khitciang in biakinnpi sungah kilut hi.\nPawlpisungah Khangno a man theisunsun Michael Biak, Singpi le Joseph Tuangpu le liapaal Maria MuanKim Naulak le Mary Man zong alawmnu khat a 3 un Pawlpi kem Siapa Simon Paumuan nungzui in hongkihelthei hi.\nPhilip Khai le John Mungpi tenzong a siamna uh hi langaihsak daldalna tawh missa sungah hongpicingsak semsem hi.\nPawlpi in abei khempeuh ahi a luang puakna motor, han khuk, Singlamteh, hankuang kisik hi. A sum in gending cileng RM4800 sang in atawmlozaw kisikzo hi. Innteek khuapih lampan in bus 3 le van 2 tawh a it angaih sanggamteng hongpainang in kizangh hi.\nBosco pen Catholic ngeina tawh a kingahthei hamphatna khempeuh a ngahkhitteh a luang pen leisungah kiphum hi.\nA dah a kap nu le pa sanggam uh le nau khempeuh tawh akibang in dahpihna kongpulaak behlai hi.\nP.S: Ka zakkhialh a hihkei buang le Bosco Thang Zo Mang pen Bishop Lian Khen Thang ii mintapa, a tupa na hihtuak hi.\nPrevious: Ukraine te vanleng Fighter Jet 2 kikapkhia\nNext: Tulaai Leitung Thuthang Tuamtuam Updates July 23, 2014\nPasian lungduaina ~ Dim Lun Zam\nKorea gam khanlawhna etteh huai


url: =Bermuda Triangle a na lamdang piangte ~ Pau Tun Thang :: ZOMI DAILY\nposted on 15 November 2015 at 6:41 pm Lomkholna: Article, Pautunthang, Theihhuai\nBermuda Triangle in American khua taw lam Atlantic tuipi gei, Miami, Florida pan Bermuda tuikulh, tua pan San Juan leh Puerto Rico kikal dong huam hi. Hih huam sung tengah na lamdang piang nuam mah mah se hi. Khual zin mite nawk mun mah mah na mun khat hi. Khrismas kuan ciang mimang om nuam diak hi. Hih geia tuipi te pen tai sagih kiim khawnga thuk pian vive ahi hi. Tui tung lam leh nuai lamah tuihual a tuamin om ngiat hi.\nThakhat thu in huih nung vat in , tawp kik vat cih khawngin om nuam hi. Atlantic tuipi laizang ‘Sargasso Sea’ ah a lamdang mah mah ngasa tampi om hi. Hih tuipi pen van lam pan en leeng vakn heuhau hi. Van lam pana leitung khuavak sawt a kimuh theihna pen ahi hi. Nidanglai gam nuam Atlantis zong hih tuipi nuaia om dingin ki um mawh hi.\nHih tuipi a lamdan zia a mukhia masa pen American a mu khia pa Columbus ahi hi. Hih tuipi (Sargasso) pen nitum khit nai nih sung bang tang lai kici hi. West Indies muh khiat ahih pek akipan in hi lai mun pen mun lauhuai khat hi khin hi. Spanish tembaw hih muna pai masa ten na lamdang tampi tuak kha uh hi. Columbus a zin khiat masak pen tungin Bahamas tuikulh ah tui tang zeza mu hi. Tua khit deuh ciang tua a tang pen lengin a tembaw puanzak kan hi. Tua pan tuipi sungah lenglut kik hi. Hih hang in tembaw Compass zong buai lawh hi.\nKum 1497 September kha in Hispaoiola tuikulh geiah ganhing lamdang sea monster ki mu hi. Kum 1497 June kha in huih leh tuihual om lo pi in tembaw kilawk gawp in tuisungah tum hi. Kum 1502 May khga in Spain tembaw hawn 30 lak 26 te huih pi nun hangin tui sungah tum hi. Tuah siatna pana a suakta khat ii’ gen dan in tua huih pen thauvui gim nam ci zen hi. Tua khit kha guk khit ciang tua mun mah ah tembaw 17 val thakhat thu in mang hi. Tua tembaw man dan pen huai lam pana ki hup tawh kibang hi.\nAugust 1800 in USS Insurgent tembaw a mi tuang 340 tawh mang khawm hi. Tua kha mah in USS Pickering zong a sunga tuang mi 90 mah tawh mang hi. May 1968 in zong tuisung tembaw Scorpion nasem mi 99 tawh mang hi. USS Wasp, mi 140 tuanna, HMS Atalanta, British tembaw lian mi 290 tuanna te khawng zong mang hi.\nKum 1967 Krismas zan masa ni in Miami pan a Km 1 na pawlah tembaw meitang zong ki mu thei na pi Witchcraft mang ving veng hi. Coast Guard ten zongin a sulnung bangmah mu lo uh hi. Japanese tembaw van pua tembaw Raifuku Maru zong 1924 phalbi lai in mang hi.\nTuipi sung bek ah hi lo in a tung vansang lamah zong na lamdang piang hi. December 5, 1945 in vanleeng hat Navo Grumman TMB-3 Avenger panga, Flight 19 mang ving veng hi. Hih a mangte zong dingin Martin Mariner, mi 13 tuanna ki sawl khia pah hi. A lamdang tak in hih vanleeng zong mang ving veng hi. Amau zong ni 170 sung vilvel vanleeng 240 banah tembaw ten zong hi. Ahizongin bangmah ki mu zo vetlo hi. US Army C-54 vanleeng, British vanleeng Star Tiger te, Star Ariel kici te khawng zong hih muna mang mah hi.\nBermuda Triangle huam sungah a lamdang thupiang tampi om lai hi.Hih mun pen mun lamdang a kiciamteh den ding khat hi mawk hi. Pau Tun Thang\nPrevious: Ka muhpak US Gamthu pawlkhat – 50\nNext: Ankuang 100 ~ Deih Tung


url: =Ka lawmpa khat (Part 1) ~ Francis Lamthang :: ZOMI DAILY\nKa lawmpa khat (Part 1) ~ Francis Lamthang\nposted on 30 June 2016 at 8:18 pm Lomkholna: News, ZomiQuavadis\n– Pasian thu hahkat mahmah hi. A omna pawlpi zong sagih vei laih khin hi. Pawlpi in vangam hong tun kei cih thu bulphuh napi pawlpi sung lut ding pen thupisak mahmah a, ama omna tawh a kinai penpen pawlpi khat peuh ah lungnuam takin ki ap thei ziauziau hi. Ka pawlpi ci tantan se lo hi!\n– Hih khong pen ih om pakna gam hilel ahihmanin innlam a ka omna pawlpi ka bulphuh luat kulse kei, Fellowship a hiphial zongin a senpina peuhah pawlpi mi khat ka hih ding thupi pen hi ci ziau lel hi!\n– Music leh la lam zong siam mawh lo ahihmanin a kipiakna pawlpi ah Praise & Worship makai in kiseh pahpah hi. A pawlpi lutna te pen Music vanhoih neihna pawlpi hi pian hamtang hi. Praise & Worship makaih pen siam in citak a, kah a kulna ah kap thei lel in, dian leh lam a kisap lezong a tha neih zah siit lo hi. Hunpi a kipat ciangin gim ahihman in biakinn pua ah tawlnga ahikeileh a nunglamah tu kawm in lusu ziau lel hi.\n– Kikhop pen ahitheih naak leh pelh sawm ngiat lo hi. Nasep a zon ciangin Sunday Off ngahna bekah sem nuam hi. Tua hi a khatveivei nasep nei lo in sawtpipi om thei hi. Khangno sungah zong kipia zo mahmah hi. T-Shirt zuak zong kiva ngiat hi!\n– Kha mangthang zong vei mahmah hi. Pawl dang mi limlim a piangthak lo in ngaihsun lel a, vantung gam tung dingin zong um lo ahihmanin vei mahmah hi.\n– Pasian thu zong thei mawh lo kisa lel hi. Laisiangtho sung pan a deih kammal thum leh li sim khia in, gentehna tuamtuam tawh behlap in sawtpipi thu gen thei hi. Dangnal in thunget zong kiva mahmah hi. A thunget za kha lehang a piang pah hanhan ding tawh kibang liang hi.\nPrevious: KL-Seremban Highway ah mawtaw tailaikhat kikap\nNext: Zomi kammal bangci zatding ~ J. Thang Lian Pau\nKham leh savunsit tawh akibawl dailenbuk khat US Dollar $100,000 tawh kizuak\nVondeih Kep Ding – 127 (Dimno’ Pa)\nTedim Khuapi ah (20 Feb 2015)\nZomi leh kipawlna ~ Rev. Suan Khan Thang


url: =ZBC Hymnal Singing Competition vai zaksak kikna :: ZOMI DAILY\nposted on 4 December 2017 at 3:36 pm UTC+9:30 Lomkholna: News, Zomi\nMakai lampan kicinlahna tuamtuam (adiakin kei mahmah gelkholh loh thu tuamtuam hangin) ahun ding i geel masakna hong lem zolo ding suak ahih manin, hun tampi tak bei a la na sinkhin sate kong aa’na mahmah uh hi. Himah leh nong na theihsiam tentan ding uh kong thum uh hi.\nGrand Finale ni ciangin Pahtawina tuamtuam zong kipia nuam hi. Tua ni mah in LIVE RECORDING (Audio/Video) neih pah sawm ihi hi.\nAni dingin MARCH (21,22,23), 2018 WED – THU – FRI dingin i geel kik hi.\nA kithawi kha nailote zong kithawi theih lai hi. WELCOME!\nTuhun ciang in Biakinn kim ah lathakte kisa in nuam kisa thei mah mah hi. Projector tawh lah in labu kisam nawnlo phial hi. Tua ahihmanin in i Hym labu te pen kisa nawn phalo hi. I Zomi bup in thaksuakkik a, Pasian phatna muibun leh a thukzawsem i neihtheih na ding lunggulhna tawh ZBC Hymnal Singing Competition neih dingin kivaihawm hi.\nKidem ding dan:\n– Pawlpi deidan omlo, minam deidan omlo, kumciangtanlo, male voice, female voice zong kingah a, mixed voice(numei pasal kigawm) zong kingah hi.\n– Kidemna pen Quartet hi ding hi.\n– Hymns dawng 43 kiteelkhia a, Labu in kibawl hi. Tua teng a vekpi in saktheih kim ding ahi hi. Kidemna ah (mee) kisawk ding a, sawkkhak pen pen sak ding hipah hi.Labu solfa kihello khat kikoih ding hi. Tua enkawm in a sa nuam ten sa thei ding a,tua enlo a a sathei te a mark tamtuam ding hi.\n9-10/1/2018 sung hi ding a, group khat in dawng 5 sa hamtang ding hi. Tua pan in Top 10 teelkhiatna kinei ding hi.\nLevel 2 (Final)\n12/1/2018 ni in Level 2 kidem ding a, tua pen in Grand final hipah ding hi.Tua zong group khat in dawng 5 sa hamtang ding hi. Level 1 a a saksa te sa nawnlo ding hi. Tua ni ciangin prize piakna zong kinei pah ding hi.\nPRIZES ding te:\n1st Prize Ks 1,000,000\n2nd Prize Ks 500,000\nTop 10 kah teng Ks 100,000 ta kipia ding hi.\nMark piakzia Ding:\nUniform – ki-en ding hi. (silh bang bang etlawm, ki uniform ding) cihte\nPerformance – a lasak tawh kituak in a gamtang thei hiam cih te\nPich – aw sang aw niam zo maw, zolo, aw tung maw, tunglo cihte\nDiction – lamal lawhzia siang maw, sianglo, hi nemnum maw cih te\nRhythm – a lasak i tempo a zo hiam, a lapzo hiam, a nungdelh guai guai hiam cih te\nHarmony- a ‘aw’ uh a kihual hiam, a zaknop hiam cih te\nCreativity – a lasakna uh a kipan a mau phuahtawm siamna nei uh hiam cih te\nTone- color – aw gingkhia khum maw, khumlo cih te\nDynamic – la a niam ciang kisa nawnlo, a san ciang ngaih veva,khawl na dingte ah khawl letletlo, cih te, oih na ding te ah awilo, sak hiau hiau na ding mun, sak zuah zuah na ding munte cih te khempeuh ki-en ding hi.\nLadem dingte in a mau arrangement siam dan dan in bawlthei ding hi.\nOrnamentation aw zepna pen a mau siam bang bang kingah ding a, a hizong in original tune pan pialo ding hi.\nKey khel thei ding hi.\nPianist khat om ding a, a hi zong in a dem ding ten a mau deih pianist sam thei ding hi.\nA hi zong in music mark kipialo ding hi.\nA dem ding ten groupmin tawh dem ding hi. Gentehna: Hornbill, Quartet…. cih dan in hi ding hi.\nNote: Lamal pen a masa pen lamal hi ding hi.\nContact: Khupboih 09400307712 (Kale), Stephen Mang 09450065801 (Yangon)\nZBC HYMNAL SINGING COMPETITION 2018 TAWH KISAI PULAKNA:\nZYA Kalaymyo makai khat ahi Pa KHUPBOIH (Happy Teashop) ii veina tawh hong piangkhia ahi hi.\nTupna & Ngimna:\n1. Hymns-te nosuak sakkik a Pasian phatna thupi sem i neih theih nading\n2. Hih Kidemna panin Quartet/Vocal Band kician mahmah tampi hong piankhiat zawh nading\n3. Ih minam sungah la lamah khantohna, kal khat suanna ahih nading\nLateel dawng 43 teng solfa tawh labu kibawl a, tua teng a vek in sa thei ding. Mee kisawk sak dinga a ngah khak pen uh etloh a asa thei te a mat khang ding hi. Amal lotngah lo ten lamal (solfa paalo) bukhat kibawl ding a tua en kawm thei ding hi. Amau arrangement tek tawh hong sa ding uh hi.\nTop 10 teng tawh ZBC HYMNAL DVD 2 Volumes kibawl suak pah nuam hi.\nPrevious: Kum 4 sung aki khakcip Melaka khuasung Monorail Service kipan kikding\nNext: Veto Power Leitawina thu ~ Bob Tuangpi


url: =Malaysia, Port Dickson ah mawtaw 5 tak kiphukha gawpin mi 4 si :: ZOMI DAILY\nMalaysia, Port Dickson ah mawtaw 5 tak kiphukha gawpin mi 4 si\nposted on 4 January 2018 at 9:47 am Lomkholna: Malaysia, News, Sawltak, World\nMalaysia, Port Dickson ah Lorry mawtawpi khatin adang mawtaw tampi phulkhagawp ahih manin, mi 4 si cih Stomp pan kiza hi. Tua asi mi 4 tepen MPV mawtaw (multi-purpose vehicle) sungkhat ah atuang uh hi a, Singapore gammi vive ahihi.\nLorry mawtaw pen hatsaklua in, hoihtak lenkip theilo Lost Control ahih manin, adang mawtaw te aphulkhagawp ahihi.\nHih tuahsiatna apianhun pen zanni Wednesday nitaklam 2:30pm hunpawl ahihi. Accident sungah akihel Lorry mawtaw ii phutkhakte pen Honda Stream khat, Tipper Truck khat, Mercedes-Benz SUV khat, Perodua Myvi khat leh Motorcycle khatzong kihel hi.\nLorry in aphutkhak, ahuaisiadiak pen Honda Stream mawtawpen hi a, Singapore-registered mawtaw kici hi. Tua Singapore gammi tepen Port Dickson ah Holiday hunnuam zangdingin apai uh kici a, tuakawmkal in atuahsia, asisuak uh ahihi.\nPort Dickson police chief Zainudin Ahmad in agenna ah atuahsia asi Singaporean gammi tepen innkuankhat hiding cisawnsawn hi. Honda mawtaw sungah atuangkhawm mi 4 lakah mi 3 pen aphualah sipah in, adangkhatpa pen Seremban Hospital ah akipuak laitak in lamkal ah sihi. Amahpen Honda ahawl, Driver pa ahihi.\nTua Truck mawtawpi pen hattak in ahawl valval laitak Video zong ki Record kha in, lauhuai mahmah hi. Amai ah Honda mawtaw pen taihsuk, gawizansuk ahih manin, asungah atuang mi 4 te’n asihlawh uh ahihi.\nTruck Driver papen Police te’n manpah uh a, thusitna neihding in kikem hi.\nPort Dickson Police te genna ah hih tuahsiatna apianna munpen Lukut – Sepang T-junction kici lamkabom hi a, Lorry mawtawpi pen asuktuah laitak in hatsaklua leh hoihtak Control theilo ahih manin, Honda mawtaw pen aphusukkha cihi.\nVideo: Four Singaporeans killed after lorry rams their MPV\nHonda mawtaw pen zancipgawp ahih manin, asungah asi Passenger te lakkhiattheih nadingin Firefirghter te’n nai 2 sungbang buaipih mahmah uhhi.\nLorry Driver papen kum 54 aphakhin khat hi a, Accident apiancil in aphual panin taisim in, ahi zongin akhuanung ah amahleh amah Lukut Police Station ah vaki ap hi ci’n Spokesman khatin genkhia hi. Adang mawtaw te tungah atuangte pen asi omlo uh a, ahi zongin aliam pawlkhat om uhhi.\nMore: Johor Baru leh Kuala Lumpur kikal ah Bus kibung, mi 14 si, 16 liam, Myanmar 2 kihel\nBehlapna: Construction Site khawngah akizang mawtaw te, van golpipi apuadiak Trailer mawtawpi tepawlpawl pen ahawltezong awlmawhluat aneikhollo tata hithei a, lauhuai mahmahmawk uhhi. Pilna laitannei, khuakciim leh midangte adingin angaihsunthei valval cihte sangin a ngongtat phiatphiat cihtepawl in Construction mawtaw te hawlzawdiak ahih manin, ahihtheih nakleh nekkhak lohding hoihtuakzaw hi.\nMipil mikhual teleh mimawl mimawkmawk te ii gamtat leh ngaihsutzia, midangte ading ngaihsut sakzia, mikhualzia cihtepen kikhai vevemawk hi. Tuamah bangin mimawl te Comment piakleh, mipil miciim te Comment piakte simkakleng hongkikhai vevemawk hi 🙂 Mawhsak nading bekbek azongzong pawlkhat aomsam hangin, athukhual mahmah tampitak ki om veve ahih manin, lungdamhuai hi. Sawltak #zomidaily\nPrevious: Ampang Park Shopping Center ki phelnen taktakta\nNext: Myanmar gamsung ah nasemte atawmpen nitha K4800 in ki ciangtanta\nRussia in Multi-Role Jet Fighter MiG-35 zatsawmta ~ TK Lian\nZomite leh khanlawhna ~ Rev. Gin Khan Nang\nZCD Party in tulaitak Challenging Moment pen Great Opportunity in ihsang zodinghiam\nDimno’ Nu laikhak – 6\nCOVID-19 ~ Jam Daniel\nDahna Pulakna: Mangpha Pa Lian Za Pau (Jacksonville)\nMuanpu leh Manno – 13 ~ Hau Za Cin\nLeitung a numei thupi pawlkhat


url: =Bill Gates in COVID-19 amuhna :: ZOMI DAILY\nposted on 24 March 2020 at 11:07 pm Lomkholna: News, USA, World\nLeitung ah mihau pen leh piakkhiatna a hat pen Bill Gates in pul natna Coronavirus tawh kisai muhna thu(14) na gen khia hi. A mau inn kuan in hih COVID-19 lungno beina dingin nasepnate ah dollar million 100 ka pia khia ding uh hi ci-in kamciam hi.\nZomi te aw hih pulnatna pen ei a dingin lauhuai lo hi. Sen gam ah cinate a bawlna uh zatui pen natgual cisa in hong bat ciangin I neek pahpah zatui nam te vive zang uh hi. USA ah a muhkhiat uh zatui pen Nattunza (Galkapzatang I cih/Cloroquine/Kunai) te hi a, Zomi a tamzaw in nattun natna a zo khinsa I hihi. Gamkhangto te leh mikaang in a lelh diakna uh pen a mau gamah tumaa kum (100) laipek pan hih natna te vei kha nawnlo ahih manin a thiaklah uh a hihi.\nEite I hih leh khuahun kikheel sim, tuuk kipat, khuakhaal sim in puanbu tawh ki tuam vilvel in ni (6) ni (7) bang, natgual hilel ci-in a lumcip den te I hih manin I sisan sungah VIRUS a zo ding daat( Immunity System) a nei I hihi. Topa in eite a hong gawtna hilo a, hih bang hunsia a tun ciangin a minthangsak dingin hong tuamkep minam I hihi.\nBill Gates in Wuhan Pulnatna in leitung mihing te hong hilh thuman pha te ci-in The Sun News ah laigelh hi. ‘What is the Corona/ Covid-19 Virus really teaching us?’\nKei pen a piang na khempeuh ah kha lam thusim kisel hi ci-in a um Tapidaw mi khat ka hihi. Ei te in a hoih lam a hih kei leh a sia lam in I la thei hi. Tua ka muh khiat thute kong hawmsawn nuam hi.\n1. COVID-19 in mihing khempeuh a kibang I hih lam hong phawksak hi. Ngeina, biakna, neih leh lam-sum leh pai ki banglo-in i minthanna zong ki bang kei mah leh hih puulnatna in guptuam paihtuam neilo in I vekpi in aki bangin hong mu lel hi.(Na up kei lehTom Hanks va dong un/ Hollywood actor min thang hi a, virus tawh a cina laitak khat hi).\n2. Mihing tate te khat leh khat a ki nahvawh dimdiam I hi a, khat tungah natna kilawh leh a dangkhat tung zongah a kilawh thei a hihi. Ei te-in gamgi bawl in I buaibuai hangin hih pulnatna in passport/visa kisam lo-in hong lut ziahziah hi.\n3. Mihing te a ding in cidamna bangzah in thupi cih hong phawksak hi. Eite in I neek ding an leh tui te thupi simlo in mihing pilna tawh a tuamtuam I bawl hi. Mihing bawltawm teh-leh-gah te mah in hong cina sak ding hi. Sum meet ding bek en in nasem nawn kei ni.\n4. Leitung nuntakna paakpalh bang, tuikhu bang a hih lam hong phawksak hi. Bang sem masa ding cih hong hilh a, tua in khat leh khat ki huh kipanpih ding a hihi. Na gei a cina khat na kin kei leh nangtung hong tung ding hi.( Antang leikholh ding leh tawsiakna ding laidal peuh tawh buai ding hilo hi).\n5. Hauhna sum leh pai, leitung nopsakna bekbek tawh a buai vannuai mite tungah mihing kisap taktak nate hong hilh hi. Tuate-in nek tawm ding an, dawn ding tui, leh zatui zaha bek hi a, phone peuh, kizemna leh niik hoih puan hoih peuh deih in ki tot-tot ding hilo hi.\n6. Hun sawtpi tak I nusiat zi-leh-ta, innkuan bangzah in thupi cih hong phawksak hi. Pulnatna in eite I zi leh ta kiangah hong ciahsak kik in, I innkuan ciat hoih takin a lam kik dingin hong sawl a hihi.\n7. Mihing sep leh bawl ding pen sum zonna(nasep bekbek) hilo hi. I sep I bawl ding taktak pen khat leh khat kikep kidon ding, ki gum ki hung in thupha kibawl ding a hihi.\n8. I angsung nasepna te kisit kik ni. Bangzah ta in hau kisa-in pil in lian na kisa zongin a neu mahmah virus in navai teng khawlcip sak thei cih phawk in. Bangzahta in na huang na inn a gol a bit zongin, VIRUS in lut zawhlohna neilo hi.\n9. I khut sungah suakta takin teeltheihna (freewill) a omlam hong phawksak hi. Eite khat leh khat khut ki len in mapangkhawm ding maw? Piakhia in huh ding maw? No innkuan guak kikhual in kholcip ding maw? I pianpih huaihamna leh angsung theihna I nusiat ding ol-san lo hi.\n10. Ei te pen thukhual/lungduai takin a om nam maw? A buai pampam a, ei bek a kikhual nam maw? cih hong kilangsak hi. Tang lai pek pan leitungah pulpi zavat na tung zelzel ngei a, leitung beisam lo hi ci-in lung nuam takin om zaw ding maw? Linglawng patau in leitung beipah ding bekbek in ngaihsun in seploh ding teng sem pampam ding maw? Teel in.\n11. Hih pulpi in leitung beina ding maw, a thak in kipat kik na ding hizaw cih ngaihsut huai hi. I sep I bawl sa nate sung pan I khialhna teng ki sit kik hun hi. I muh khak khialhna teng ki puah in mihing vai takin nasepna thak kipat ding a hihi. Lungsim thak, ki ukna thak ki pat ding hun ta hi.\n12. I leitungpi cina in gim lua mahmah ta hi. Gamhal/singphuuk kidop huai hi. Tawsiakna ding laidal kituh ziahziah in na om laitak in tua laidal te hangin leitung dammawhta cih phawk in. Eite in natna I ngah hi. Bang hiam cih leh I teenna leitung cina ta hi.\n13. Haksatna khempeuh in bei hun/ven hun nei hi. Nuntakna pen a ki peipei hi a, tutung a natna zong kiukhat bek a hihi. Buai gawp kei ni. Hong kheng/hong veng pah ding hi.\n14. A tawpna ah mite-in Coronavirus pen pulpi/dawi gilo in ngaihsun uh hi. A hi zongin kei ka hih leh mihing te hong kikhelsak ding khutsiampa (A Great Corrector) bangin ka ngaih sun hi. Lailet- Suumpi\nPrevious: Aki piakhiazo khangno tampi kisam ~ Khup Lian Thang\nNext: Incubation Period cih banghiam? ~ Dr. Singpi


url: =Kumpite Khatna 3 - 4 ~ Thu Tatuam (Siyin News)\nKumpite Khatna 3 - 4\nTuesday, March 17, 2015 Laithiangtho Dokna No comments\n1. Solomon in biakinn a sak ma in, akua atu inn sa masa ziam?\na. A zii atu\nb. Ama atu\nc. Biakinn sate atu\n2. Biaktau minthang bel sia koisungah om ziam?\nb. Sinai mual ah\nc. Gibeon ah\n3. Solomon in banghang ciimna ngen ziam?\na. Mihingte pil le uuk\nb. A ngam zai sak nuam\nc. Thutang uuk\n4. Pathian le Solomon koisungah kipaupui ziam?\na. Zion mualvum\nb. Amangn sung\n5. Nausen phalbat natu namsau ala sia akua ziam?\nb. Ngalkap khat\n6. Pathian in bangbangh thute khensat natu ciimna Solomon pia ziam?\nb. Mipilte heak ngawlte\nc. Thu Kituute\n7. Solomon ii advisorpa Zabud sia akua ii tapa ziam?\n8. Solomon maan sung Israelte in bang huan vawt ziam?\n9. Solomon in ngamuk maangpi bangza koi ziam?\n10. Solomon ii maak bangza sia ngamkhen uk sungah kihel ziam?\n11. Solomon in paunak bangza phuak ziam?\n12. Solomon in laa ngui bangza val phuak ziam?\nKumpite Khatna 3\nSolomon in Ciim natu Thungen\n(2Khang tangthu 1:3-12)\n1Solomon in Egypt te taw ngal vai a kipawl natu Egypt Kumpipa tanu tenpui hi. Ama in tua a zi sia ama ii inn tu, Biakinnpi le Jerusalem khua uumna luphungte sak man dong David khuapi ah a teang tu in ciapui hi. 2TOPA atu in biakinnpi kisa ngawl lai hi, tua ahikom mipite in sangaw biakpiakna mun tatuam ah vawt uh hi. 3Solomon in TOPA it a, a pa David ii hil bangin ngamta hi, ahihang ama in ngannote ngo in biaktau tatuamte ah biakpiakna in nei hi.\n4Khat vei, ama Gibeon ah pai in tua munah sangaw biakpiakna vawt hi, banghangziam cile tua mun ah biaktau minthang bel sia om hi. Ama in hun bo sa sungah tua munah meihal biakpiaknate a za a za in pia hi. 5Tua ni zan in TOPA sia a mang sungah hong kilaak a, ama thu dongh hi. “Bang kong piak tu na uuk bel ziam?” ci hi.\n6Solomon in zo kik a, “Nang in ka pa David, na naseam pa sia itna lianpi na lak a, taciang ama pha in, thumaan in, nang taw kizopna sungah thutang in seam hi. Taciangin nangma in a kizom paisuakin itna kho na lakna in tapa khat na pia a, ama ii taangin tu ni in ngam a uk hi. 7Aw TOPA Pathian, keima sia ka khan moi mama in ki uk zia he ngawl ka hi hang, nangma in kei ka pa za nong laih sak zo hi. 8Hi sungah na teal sa nangma mite a kisim zo ngawlte sungah om khi hi. 9Tua ahikom na mihingte thutang taw ka uk thei natu le a pha le a sia ka khentel thei natu in ciimna hong pia tan. Tua ahibale bangbangin hi na mihon tam mama te uk thei tu khi ziam?” ci hi\n10Solomon ii hisia a nget sia TOPA lungkim hi, 11tua ahikom ama munah, “Nangma atu in khan sauna ahizong, hauna ahizong, ahibale na ngalte thi natu ahizong, hong ngen ngawlin thutang takin uk thei natu ciimna hong ngen zaw na hikom, 12nong nget bangin ka vawt tu hi. Ciimna le heakna sia tu masia le tu zawkciang zong kuama ii nei ngei ngawl a kicingin hong pia tu khi hi. 13Nong nget ngawlte zong hong pia sii tu khi hi: na nuntak tawntung hauna le minphatna te sia kumpipa dang khat papo sangin tam zaw kong pia tu hi. 14Taciang na pa David ii vawt bangin kei thu nong ni a ka thukham le ka thupiakte na keamcing le khan sauna hong pia tu khi hi,” ci hi.\n15Solomon hong khanglo a, Pathian in a mang sungah ama paupui hi ci in phawk hi. Tua zawkciang ama Jerusalem ah pai in Thukham Thingkuang mai ah meihal biakpiakna le kipawlkhop biakpiakna TOPA tungah vawt hi. Tua zawkciangin a uliante theampo atu an neak poai khat vawt hi.\nSolomon in Thuhaksa khat khen\n16Nikhat ni in pumpi zuak numei nii Kumpipa Solomon mai ah amate thu in ding uh hi. 17Khat sia in, “Kumpipa awng, hi numei le kei inn khat sungah teang khawm khu hi, taciang keima in ama om sung ma in ka inn ah nausen no khat ka hing hi. 18Ka nau a sua zawk ni nii ciang ama zongh in nau pano khat hing hi. Koma nii bekma tua inn sungah teang a, kuama dang om ngawl hi. 19Taciang zan khat ciangin ama in a nau tungah hong kilumliik tha in, a nau dellum hi. 20Ama in zan in tho a, ka mut laanin ka tapa sia ka pangh panin la a, ama lupna ah paipui hi; tua zawkciang ama in nausen thi sa sia kei lupna ah hong koi hi. 21A khuavak ni zingsang ka khanlaw ciangin ka nau noai pia tu ka hi le a thi sa ahi hunlam ka mu hi. Nausen pha takin ka etcian ciang kei ii ta hi ngawl hi ci in ka mu hi,” ci hi.\n22Ahihang numei dang khat sia in, “Hi ngawl hi! Nau thi sa sia nang aa hi a, a nungta sia kei aa hi,” ci hi.\nNumei a pau masa sia in, “Hi ngawl hi! Nau a thi sia nang aa hi a, a nungta sia keima aa hi,” ci kik hi.\nTabangin Kumpipa mai ah kinial uh hi.\n23Tua zawkciang Kumpipa Solomon in, “Na nii uh ma in, nau a nungta sia kei aa hi ci in a thi sa sia ama aa hi ci nu hi,” ci hi. 24Ama in namsau khat la sakin, hong paipui zawkciang, 25ama in, “Nau a nungta sia phalbat vun a, numeite a lang veve hawm sak vun,” ci hi.\n26A nu tatak sia a tapa a itna taw kidim ahikom kumpipa munah, “Kumpipa awng, nau sia that heak in. Ama pia in!” ci hi.\nAhihang numei dang khat sia in, “Ko khat zongh hong pia heak in; khen nii sua in,” ci hi.\n27Tua zawkciang Solomon in, “Nau sia that heak in! Numei a pau masa sia pia vun, ama sia a nu tatak hi,” ci hi.\n28Israel mipite in Solomon ii thu khenna a zaak uh ciang ama zatakna nasia nei uh hi, banghangziam cile Pathian in ama sia thu kituu te tang takin khen thei natu Pathian in ciimna pia hi, ci in he uh hi.\nKumpite Khatna 4\nSolomon ii Uliante\n1Solomon sia Israel ngam bup ii kumpipa hi a, 2taciang hite sia a uliante ahi uh hi.\nThiampi: Zadok ii tapa Azariah\n3Zum thuzeakpite: Shisha tapate Elihoreph le Ahijah\nThu ciamtee pipa: Ahilud tapa Jehoshaphat\n4Ngalkap mang: Jehoiada tapa Benaiah\nThiampi: Zadok le Abiathar\n5Ngam khen khat ukpi pa: Nathan tapa Azariah\nKumpite ngaisutna a pia pa: Nathan tapa thiampi Zabud\n6Kumpi innsung naseamte lampuipa: Ahishar\nThaman piak ngawl kulite a ukpa: Abda ii tapa Adoniram sia,\n7Solomon in Israel ngam sungah ngamkhen uk maangpi sawm le nii koi hi. Amate in a uk sung ngam tek panin kumpipa le a baangkua ii kumkhat bup a neak tu sia mihing khat sim in tha sim a baanin kilaih in pia sak hi. 8Tua upa sawm le niite le amate ii ukna ngamkhente sia hi bang hi:\nBenhur: Ephraim mualtung ngam teng\n9Bendeker: Makaz, Shaalbim, Beth Shemesh, Elon le Beth Hanan khuapite\n10Benhesed: Arubboth le Socoh khuapite le Hepher ngam theampo\n11Solomon tanu Taphath ii pasal Benabinadab: Dor ngam theampo\n12Ahilud tapa Baana: Taanach le Megiddo khuapite le Jezreel khua thangsang, Beth Shean le Zarethan khuahui ah a om ngam theampo, Abel Meholah le Jokmeam khua dong\n13Bengeber: Gilead ngam Ramoth khua le Manasseh ii suan le paal khat ahi Jair be le phungte ii neisa Gilead ah khuanote le Bashan pan Argob ngam, a vekpi in khuapi lian sawmluk, luphung taw a ki uum, le kongpi taungo taw kikalh te a\n14Iddo tapa Ahinadab: Mahanaim ngam\n15Solomon ii tanu dang khat Basemath a tenpui pa Ahimaaz Naphtali ngam\n16Hushai tapa Baana: Asher ngam le Bealoth khua\n17Puruah tapa Jehoshaphat: Issachar ngam\n18Ela tapa Shimei: Benjamin ngam\n19Uri tapa Geber: Amor kumpipa Sihon le Bashan kumpi Og ii a ukna ngam Gilead ngam\nHi ngam uk sawm le niite ii tungsia ah ngambup uk menzi khat zongh om hi.\nSolomon ii maan sung Khantona\n20Judah le Israel ngam sung a mite sia tuipi vaal a sentang za in tam hi; amate in ne a, dawn in, lungdam uh hi. 21Solomon ii kumpi ngam sia Euphrates Ngun ii huam, Philistia le Egypt te ngamngi dong ahi hi. Amate in shia pia uh a, ama ii nuntak sung tawntung a khut nuai ah om uh hi. *\n22Solomon ii nisim a tulmawk ante sia, zungtaang vui neal kuang 150, anvui ham kuang 300, 23sazuk, saza, sanang le ak te a kisim ngawl, inn ah a kivaak khui 10, lo sung kitha khui 20, tuu 100 te ahi uh hi.\n24Solomon in Euphrates Ngun ii nitumna sang ngam theampo, Tipshah khua Euphrates ngun hui ah, taciang nitumna sang Gaza dong uk hi. Taciang Ephrates ii nitumna sang kumpipate theampo sia ama ii khutnuai ahi hi, taciang ngamngi kizawng a omte theampo taw kilem uh hi. 25Ama ii nuntak lai tengin Judah le Israelte sia ngam muang in om uh a, innkuan simin a sapit huante le a thei kungte taw nuamsa uh hi.\n26Solomon in ngalsimna siphuleang atu siphu khawk tul sawmli nei a, siphu ngalkap tulsawm le tulnii nei hi. * 27Ngam uk maangpi sawm le niite in Solomon le ama ii kumpi inn sungah an ne theampo atu tha sim kum khat ai atu a baan in kilaih in an pia uh hi; amate in a kisamh theampo a tawntungin puak uh hi. 28Maangpi khat ii simin, a kisamh babang taangpi le taangphawte, ngalsimna siphute le naseam siphute an tu sik uh hi.\n29Pathian in Solomon sia a tuampian ciimna le mukhol theina, a kitee thei ngawl heak theina te pia hi. 30Solomon sia Nisuana sang a miciimte ahibale Egypt mi ciimte sangin ciim zaw hi. 31Ama sia mihing a minpiang a ciimbel ahi hi: Ezrah mi Ethan sangin ciim zaw a, Haman, Calcol le Darda, Mahol ii tate sangin ciimzaw hi, ama ii minthanna sia kiim le paam ngamte dongin kizel hi. * 32Ama in paunak tulthum phuak a, la zongh ngui tul vaal phuak hi. * 33Ama in thingkung le lopate thu sonin nei a, Lebanon a cedar te le pang tung a po hyssop te thu; taciang ama in ngamsate, vacimte, awmtaal nganhingte le ngasate thu son hi. 34Leitung bup a kumpite in a ciimna uh za a, tua ciimnate a ngai tu in thataak pai sak tek uh hi.